text:
1) Ñaawoore mum
Asakal muddo hoore ko farilla baɗɗiiɗo e kalaa juulɗo, debbo e gorko, suka e mawɗo, dimo e diimaajo, jogiiɗo ko ɓurti nguura mum, hono “deppas” mum, ñande juulde koorka.
2) Faayiida mum (“hikma” mum)
Faayiida gonɗo e yaltinde muddo hoore, hono nafoore mum, ko ɗumɗoo : laɓɓinde koorɗo o e pergitte, heɓɓaana ɗum gebbi gonɗi e koorka, tawi saabii ɗum ko kuddi e ƴettooje e ko nanndi heen, paggitaaɗi e nder lewru koorka ; haɗande miskineeɓe njelaari ñande juulde nde, mbele eɓe ndennda e juulɓe weltaare, ngati juulde ko ñalngu weltaare e weytaare.
Ibnu Abbaas (yo Alla wele ɗum) wiyi : “Nelaaɗo Alla (S.A.S.) farlii asakal muddo hoore, ngam laaɓɓinde koorɗo e pergitte, e ñaaminde miskineeɓe.” Habri ɗum ko Abuu Daawuuda e Ibnu Maajataa e Alhakiim : Nelaaɗo Alla (S.A.S.) wiyi : “ kaɗee ɓe yelaade ñalnde heen.” Habri ɗum ko Bayhaŋii.
3) Hol ko yaltintee ?
Yaltintee ko ko ɓuri heewde ñaameede, hono ko ɓuri wonde nguura e nokku ɗo jaltinoowo o hoɗi ɗo, ko wayi no maaro, e gawri, e gemhe, e “sayiira”, ko wayi no tamarooje e “reseŋ” (“raisins”) joorɗo, e kosam njoorɗaam, ekon.
4) No foti ko hoore yaltinta ?
Hoore fof yaltinta ko hamdaat, fotde kilooji ɗiɗi e capanɗe nay garaam (2,04 kg maa 2 kg e 40 g). E ɓetu men hannde, ko ɗum ɓuri lollude (jiccude). Abdallaahi Ibn Umaar, yo Alla wele mo (Y.A.W.) wiyi : “Nelaaɗo farlii asakal muddu hoore e dow kala gorko e debbo, dimo e diimaajo, suka e mawɗo, fotde hamdaat “sayiira”. Habri ɗum ko Buƴaari e Muslim.
Abuu Sayiid Alƴudaarii (Y.A.W.) wiyi : “Amin ndokkatnoo e yonta Nelaaɗo Alla (S.A.S.) hamdaat ñaamde, walla taamarooje, maa “sayiira” walla kosam njoorɗam, maaɗum “resee” joorɗo. No tottirtenoo ndeen e yonta Nelaaɗo nii, ko noon tan de tottirtu mi, mi woppataa.”
5) Hol nde muddo hoore yaltintee ?
Ina sella yaltinde muddo hoore ko adii juulde balɗe ɗiɗi, walla ñalawma gooto. Ngati Ibnu Umar ina waɗatnoo noon, yoga e annduɓe njiyaani heen baasi. Kono, ko ɓuri timmude, ko tuggude e fajiri subaka juulde haa faayi ko adii pummirgal seeɗa. Ngati, Nelaaɗo Alla (S.A.S.) wiyi : “kala tottuɗo muddo ko adii juulde (pummirgal) woni muddo jaɓaaɗo. Kala tottuɗo muddo caggal pummirgal, ɗum ko sadak tan, no sadakeeji ɗii ni.” (Abuu Daawuuda e Ibnu Maajataa e Alhaakim)
6) Holi totteteeɗo muddo hoore ?
Tottateeɓe asakal muddo hoore ko njeetato ɓe Alla yamiri e nder deftere mum yo totte. Ɓeen ngoni : 1.Waasɓe. 2.Miskineeɓe. 3.Gollotooɓe e asakal : renndinooɓe e reenooɓe ɗum. 4.Woownateeɓe : yimɓe hesɓe e diine. 5. Ñamliiɓe : eɓe tottee fotde ko ɓe ñamlii ko, haade ɓe ngala. 6.Waɗooɓe jihaadi : hono daraniiɓe ɓamtude diine. 7.Soottotooɓe : yiɗɓe yaltude e kalfaandi. 8.Toobɓe e ɗanngal : toobɗo ena heɓa fotde ko ina yettina mo e nokku makko. Ɓeeɗo njeetato, kaala heen tottaaɗo ina yona. Kono noon, ko waasɓe ɓe, e miskineeɓe ɓe ɓuri haandude heen. So a tottii ko ɓuri gooto e njeetato ɓe, alaa fof ko bonnata.
7) Hol fotɓe yaltineede ?
Gorko, ina waɗɗii ɗum yaltinanande : .1.Joom suudu mum (hay sinno debbo o ina jogii).2.Jiknaaɗo makko (so tawii oon jogaaki).3. Maccuɗo makko. E raɓɓiɗinaade kala mo sariya waɗɗini e makko ñaamninde (nafkude). 4.Ɓiyiiko (so jogaaki).
8) Teskuyaaji (wasiyaaji)
Jooni noon, tesko no moƴƴi :
– Kala mo alaa ko ɓuri nguura mum ñalawma gooto, waɗɗaaki ɗum yaltinde muddo, ngati Alla wiyi : “Alla de fawaani hay gooto ko waawaa.” SIMOORE 2, AAYE 254.
– So a yaltinii muddo hoore, a feccii ɗum heewɓe, alaa ko bonnata. So heewɓe ne njaltinii, tottii gooto, alaa ko bonnata.
– Asakal muddo hoore eggetaaake : ɗum ittetaake e nokku, fayree nokku goɗɗo, so wonaa tawi ko alaa e sago.
– So tawii alanaama lor, waasde yaltinde geɗel gootel tan (maaro tan, walla gawri tan) ina moƴƴi, wonande jaltinoowo ko heewi. Yeru: jaltinoowo fotde koye joy (5), yaltinta ko 10,2 kg (kilooji sappo e teemedde ɗiɗi garaam) fotde 2,04 kg * 5. Omo waawi waɗirde nii :
a.) O itta heen kilooji nay (4 kg), o waɗta ɗum kaalis ;
b.) O heddoree kilooji jeegom e teemedde ɗiɗi garaam (6,2 kg) maaro, walla gawri : kala mo o rokki muddo hoore (maaro, walla gawri), o waɗdana ɗum heen kaalis ko soodiri mbaarudi.
– Reende maslahaa tottateeɓe ɓe ina moƴƴi, nde tawnoo yonta men hannde huunde fof ko kaalis : anndude potɗo totteede gawri tan, maa maaro tan, walla gawri e kaalis, maa maaro e kaalis, e ko nanndi heen.
Bun Umar LIH


c: text/html

text:
Fedde Goodal e “Ecole doctorale de Mathematiques et Informatique” mo duɗal jaaɓi-haaɗtirde Seek Anta Joop mbisminooma Muhammadu Faalil Sih ngam hollitde deftere nde yaltini ko ɓooyaani, hono “Gannde Hiisiwe, Rogere 1: Diiñorɗe”. hello 6 Fedde Goodal e “Ecole doctorale de Mathematiques et Informatique” mo duɗal jaaɓi-haaɗtirde Seek Anta Joop mbisminooma Muhammadu Faalil Sih ngam hollitde deftere nde yaltini ko ɓooyaani, hono “Gannde Hiisiwe, Rogere 1: Diiñorɗe”. Ɗum waɗnoo ko ñalnde alarba 4 lewru marse to duɗal jaaɓi-haaɗtirde Seek Anta Joop ngal Dakaar, Senegaal. E nder joɗnde hee, rokkatnoo konngol ko biyateeɗo Basiiru Kebe, jeyaaɗo e fedde Goodal. Hoohooɓe mawɓe keɓii tawtoreede, eɗen mbaawi limtude heen, Pr Mari Tew Ñaan, hiisiyanke, gonnooɗo jaagorgal kafinaangal jaŋde toownde leydi Senegaal. O heɓii hollitde toon huunde e mbaadiiji hiisiwiiji pinal renndo fulɓe loowi. Pr Haamiidu Daat tawaama, ko kanko ardii oon “Ecole doctorale de Mathematiques et Informatique”, o heɓii, caggal bismaango, hollitde hol darnde ɗemngal bayngal no Pulaar waawi daraade e wiɗto hiisiwal, kan e jaŋde mum. Pr Abuubakri Muusaa Laam tawaama joɗnde ndee, o heɓii konngol, o yeewtii ko abbitii e ɓure janngude e ɗemngal mum, kan e tonngi neɗɗo mo janngaani e ɗemngal mum heewi aandude. Kadi o jeertinii halfinaaɓe naattinde jaŋde Senegaal e ɗemɗe ngenndiije nde mbaɗirta ɗum no feewiri, tawa ina janngina sukaaɓe men e ɗemngal Pulaar ngal tigi, tawa wonaa, so en nduttaniima konngol makko, “ittude e tonngol waɗta e tonngol”. Hoohooɓe woɗɓe, pulaariyankooɓe e ɓe ngonaa, haalooɓe Pulaar e ɓe ngonaa, jannginooɓe e duɗal hee, almuɓɓe duɗal Seek Anta Joob, ngariino tawtoreede. Muhammadu Faalil Sih heɓiino hollitde deftere ndee, gila e loowdi mum, haa e lelngo ngoo e kelmeendi ndii, o holliti kadi hol ko woni hiisiwal e hol ɓure loowiiɗe e mum, hol no hiisiwal jojjiri e ɓamtaare renndo. O heɓii juutnaade e kaɓirɗe ɗemɗiwiije ɗe Pulaar loowi, ballitooje jaŋde e faamde hiisiwal; o limtii heen pelle inɗe et tafngo mumen e nder ɗemngal Pulaar. Caggal ɗum waɗii naamne e jaabawuuji. Uddi hiirde ndee ko teddinaali ɗi winndiyanke o siifanta kala coodɗo deftere. Muhammadu Faalil Sih heddiima Senegaal balɗe seeɗa, o waɗii yeewtere to AIMS (African Institute of Mathematical Sciences) mo Mbuur e to duɗal Seek Anta Joop. Ɗeen jeewte ngabbitii ko e wiɗtooji makko hiisiwi kesi, jaltuɗi ko ɓooyaani, toɗɗiiɗi jiiɓtugol potindire ɗe jakawe dow-pekkore (Equations à énergies surcritiques). O waɗii yeewtere woɗnde to duɗal jaaɓi-haaɗtirde Cees, faaytunde e nganndineeje e ɗemɗe Afrik, ɗum wonnoo ko hirjinde almuɓɓe duɗal ngal ko faati e ndee toɓɓere nde jannguɓe Afriknaaɓe kala poti huccannde ko yaawi. Fooyre Ɓamtaare
Binndanɗe jiidaaɗeBinndanɗe ballifo goɗɗe
Woppu jaabawol Haaytu jaabaade
Ce site utilise Akismet pour réduire les indésirables. En savoir plus sur comment les données de vos commentaires sont utilisées.

robotstxt: allowed

filter: keep


text:
E wiyde jaaynde L’Authentique « Goomu sukaaɓe ɗeɓii fiyde depitee batilo biyeteeɗo Kaliil wul Teyib » ñalnde talaata 10 saawiyee 2017, sabu maɓɓe sekande ngawlaagu mum ɓurtungu feewde e mawɗo leydi ndii. Ɗum waɗnoo ko e kewu mo leñamleñameeɓe safalɓe, hono anndiraaɓe Naseeriste en e baasiste en, njuɓɓinnoo ñalnde heen to galle sukaaɓe kiiɗɗo too, ngam maanditaade maayde Saddaam Huseyni.
Caggal nde jime keewɗe njimaa ɗoon, Kaliil wul Teyib ƴetti konngol, o limti yimɓe ɓe aarabeeɓe paarnorii hannde (e miijo makko), ko wayi no Saddaam en, Naseer en, e Muhammed wul Abdel Asiis en. O ɗaɓɓiri tawtoraaɓe ɓee nde mballata Asiis haa heɓa manndaa tataɓo.
« Ko ɗoon sukaaɓe wonnooɓe ɗoon ndiggitii, peewi e makko, kappani silkitde mo ». Mawɓe tawtoranooɓe ɓee kam en ummii njalti nokku oo. Daɗndi mo ñalnde heen tan ko jaambureeɓe yaltinirɓe damel cuuɗingal, hakkunde kuɗdi e ƴattooje.
Kaliil wul Teyib noon meeɗiino wonde e luulndo sibu ko o tergal APP (parti Masawuud Bulkayri) o wonnoo hade makko jamfaade ɗum tawi ina waɗi mo depitee. Gila ndeen, o woni ko e daɗndu hollude Abdel Asiis kanko ɓuri Aduna oo fof horsinde ɗum. Omo jeyaa kadi e ɓeen muritaninaaɓe yahnooɓe Tiripoli, njaltini toon bayyinaango ñalnde 23 mars 2010 ngam wiyde Kaddaafi wonde « ko caggal mum ngoni, ko jamirooje mum ɗooftii… ». Ndaw ko haawnii e ɓee jaambareeɓe nanngeteeɓe ina cuuɗii e gasɗe doombi walla tuwooji nawooji diƴƴe luuɓɗe ! Kaliil !


text:
Home -- Fulfulde -- Perform a PLAY -- 081 (Man over board 1)
81. Neɗɗo åeyditaaɗo ka nder gooto 1
Ardee e amen, mahin hayloɗen ka saare!
Suka : "Nden hiwitaare ko labaande, miɗo ndaarude ande no laabaa, miɗo ndaara maandiiji tata on."
Jiwo : "Ko åurani lan ko yahugol ka suudu defte, miɗo waawi wonude ton saa’iiji heewuɗi."
Gorko : "Suudu lanɗo on, eeh, ɗun no labaa fota!"
Jiwo : "Miɗo yahude ka kulle ɗen maraa ton."
Suka : "Hara a hiwroyto hiååiiåe ma åen ton?" (Henkitannde jaleeɗe)
Duuåi buy feýýii, Alla no ndaarude saare nden. O accaali yo ɗii piiji weeåitaaɗi accu batte e makko. O yi’ii ko woni kon åaawo – woni ngayngu ngun e hareeji ɗin, janfaaji ɗin e ittugol hoore. Yimåe saare nden wuuriri wa si tawii åe anndaa Alla maa sariyaaji. Åe yejjitii Taguɗo åe on. Alaa bone åurɗo hulåinaade åuri ɗun.
Si Alla taskike foat, ko honɗun o yi’ata?
Himo haani donnkinde junuubuo on åayru ko o laaåuɗo. Kono Alla ko giggol e nder mun kun, yiɗi makko ko hisingol yimåe åen, ko ɗun waɗi si o hajii åe.
Alla daalii : "Yunuusa, yahu ka saare anndaade adunayankoore wi’eteende Niinawa. Waajo åe fii ko honno mi donnkinirta åe sabu junuubaaji maååe ɗin. Sabu åen yimåe kamåe åe yejjitii lan."
Yunuusa yahi, kono hinaa Niinawa. (Hito goɗɗo dogoowo, hito poopaali ɗin)
Yuunusa : "Mi waawataa yaade Niinawa! Ngaño leydi amen ndin? Min mi feetaa. Hiåe hanndi e wareede. Hey, laana no ɗoo ka poor. Mi yoåay åe moýýa, mi ýawa ka laana, mi yaha ka woɗɗitii ɗoo."
Dogugol Alla no satti coggu. Yuunusa ýawi ka piji ɗin maretee ɗon ka nder laana, o ɗaanii, ronki hakkunde fiifaaji ɗin e pootiiji ɗin. Hari hakkile Yuunusa ɗen bonii. Hara goɗɗo no waawi dogude Alla? Haa ka katulle leyɗe, haray himo sutii en soono kala. Alla yi’ii kadi Yuunusa.
Waabiliire tiiɗunde wondunde e henndu waɗi. Doginooåe laana kan åen sonkani allaajo maååe on. Alla jom ngurndan ɗan, waawuɗo on dandugol åe, åe anndaa mo. Åe bugii dolle ɗen ka nder ndiyan fii hayfingol laana kan. Kapiten on meemi Yuunusa fii finndingol mo.
Kapiten : "Hey, immo! Noddu Alla maa on, no gasa ka o danda en."
Yunuusa fini kisan. Tun fow arti ka ndaygu.
Marin : "Ko a hombo e ko honto iwuɗaa? Ko honɗun woni golle maa?"
Jonas : "Ko Yunuusa mi wi’etee, ko mi rewoowo Alla taguɗon kammu ngun e leydi ndin, ko min woni sabu waɗugol ndee waabiliire tiiɗunde e henndu mun sabu mi yeddii Alla."
Marin : "E ko honɗun non waɗeten jooni?"
Jonas : "Bugee lan ka nder ndiyan, onsay deýýere nden artoyay, Alla dandoyay on."
Ka fuɗɗoode hari o faalanooka waɗugol ɗun, kono gollooåe åen ka baharu ýetti Yuunusa, åe bugii mo ka nder baharu (hito yanal ngal ka nder ndiyan).
Hara ko lannoode nden nii? Hinaa non! Safaari ndin ko e fuɗɗagol woni.
En jokkitoyto ka taariika hikkotooɗo.
Yewtooåe : Fillitotooɗo, suka, jiwo, Alla, Yuunusa, kapiten, golloowo on ka baharu on
© Copyright : CEF Allemagne


text:
Ko jooni ngalɗoo karallaagal yettii e Muritani, sibu ko e yontere ɓennunde ndee (9-16 mee 2013), huunde e jannginooɓe (duɗe keblirɗe jannginooɓe Muritani ENS e ENI, e jannginoowo gooto e nder duɗe jaŋde hakkundeere ….) keblaa e kuutoragol ko wiyetee Alluwal Danewal Jaabtoongal (Tableau Blanc Interactif).
Ko jooni ngalɗoo karallaagal yettii e Muritani, sibu ko e yontere ɓennunde ndee (9-16 mee 2013), huunde e jannginooɓe (duɗe keblirɗe jannginooɓe Muritani ENS e ENI, e jannginoowo gooto e nder duɗe jaŋde hakkundeere ….) keblaa e kuutoragol ko wiyetee Alluwal Danewal Jaabtoongal (Tableau Blanc Interactif).
Mbaasen juutnaade heen : ndeeɗoo winndannde winndaa ko e hitaande 2008. Wideyooji ɗiɗi gonɗi les ɗii kadi, ko e oon dumunna feewnanoo; omo tonngana en nafoore ngalɗoo kuutorgal kesal, haa arti noon, wonande ɗemɗe nokkuyankooje.
Education numérique pour tous par dmenchi
Les atouts de l’éducation numérique pour l’Afrique by Kinshasa2012


text:
Ɓaawo min janngii ɓataake mawɗo Tijaan Mbaalo fii limgal e keeweendi haalooɓe Fulfulde, men tawno ndee toɓɓere LIMGAL FULƁE, maa keeweendi Fulɓe, ko e toɓɓe ɓurɗe himmude ɗe pot-ɗen daranaade, ɗuum waɗi min meeɗii waɓɓude e TPI yo immano ndee toɓɓere, eɗen nana limooje janteteeɗe ɗe njaɓnaaki, yimɓe men kadi ko ɗeen ɓe pillotoo e binndi e haala maɓɓe, hulɓinii heen ko geɗe ɗiɗi:
- ɗeen limooje ɗe cellaani si ɓooyii ko ɗeen ngontata goonga (fenaande wonta goonga)
- ɗeen limooje ustooje keeweedni fulɓe na waɗa yimɓe tina ustaare natta hoolaade ko e maɓɓe tawa ɗum fawaaki e goonga.
Minen ɗoo e janngirde ɗemɗe Afrik e jaaɓi-haaɗtirde Keer (Université du Caire) ɗum na jeyaa e toɓɓe pooɗondirteeɗe, heerorɓe ɗemngal heen kala na hollira keewal yimɓe maggal, o yiɗa ustude keewal heddiiɓe, wano jannginooɓe Hawsa (ejiptenaaɓe) mbi’a haalooɓe Hawsa na ɓura milyonji 200, ɓe usta haaloɓe fulfulde e wiide ko milyonji 16, woɓɓe mbiya ko 26 milyon! Tawa ɓe pawaani ɗum e ruttorde, kono si ɗum winndaama e deftere, hay so wonaa googa, ko ndeen deftere wontata ruttorde.
Aduna hannde oo noon ɓurɗo toowde ɗemngal fof ɓurata naneede e jaɓaneede, ɗuum waɗi kala mbo jogaaki (alaa) jokkorɗe jaayndeyaŋkooje (MEDIA) anndetaake jaɓantaake, enen noon haa jooni en ngalaa geɗal e media !! ko enen mbaɗi noon.
E defte ɗe janngu-mi limoore haalooɓe fulfulde ko gila 26, 35, 40 – 50 Milyon, ɗee mimooje na woɗɗondiri, mina hoolii limoore haalooɓe fulfulde ɓurii ɗum, kono enen en cuusaa fen’de (fewde) ɗuum noon añde en fen’de na haani duña en e yiilaade goonga, aduna hannde oo noon ɓurɗo toowde ɗemngal fof ɓurata naneede e jaɓaneede, ɗuum waɗi kala mbo jogaaki (alaa) jokkorɗe jaayndeyaŋkooje (MEDIA) anndetaake jaɓantaake, enen noon haa jooni en ngalaa geɗal e media !! ko enen mbaɗi noon.
[irp posts= »1724″ name= »Tolno Keeweendi Fulɓe he winndere ndee »]
Anndude keewaandi fulɓe na waawi wonde, miɗo sikki ɗum foti won’de ko les (ley) njiimndi, les yuɓɓino, fedde anndaande jaɓaande, ndeen woni TPI, ngam siinude ngoo miijo, ko adii fof, engo haani jeyeede e toɓɓe ɗe TPI foti yeewtude e soobee e batu mum aroowu, waɗa taaɓe dottaaɗe:
- waɗde goomu toowngu renndinngu mawɓe hooloraaɓe iwde e leyɗe ceertuɗe, tawa ko nguu goomu jiimata e golle ɗe;
- dottude laawol e eɓɓoore no golle ɗe poti siinireede, gila e haanɓe wallondireede nder leyɗe ɗe e no ɓe poti gollirde, haa e no limooje ɗee renndinirtee hawridinee tawa eɗe celli;
- yaltinde eɓɓoore jawdi heeriinde ko haani gollireede;
- dottude laawol no jokkondiral newortoo yaawa hakkunde gollanooɓe ngoo miijo, wano waɗde wonirde enternet (site internet) e E-mail ..
[irp posts= »4901″ name= »Hoore Fulɓe nden ko leydi Gine woni? »]
Miin miɗo heblii tawtoreede ɗee golle fotde baawal am. Wota leeltinen golle hannde faade janngo jaɓɓal aduna hannde oo na yaawi, fulɓe mbii: MI ALAA HIRAANDE HAƊATAA JAMMA ARDE, a waalat/lan reedu ɓoldu tan (mehru) kono jamma kam yahata ko haaju mum.
Accon hakke
Yo Geno wonan en ballo, ngannden Geno ko tiiɗniiɗo tan wonanta ballo.
Abdou BA


text:
Jibinannde Afrik, Asii, Amerik latin, nde imperiyaal feeñi, naatani jiimde aduna oo kala, dartiima, haɓaa, haɓtii haa nde poolgu añɓe darni koloñaal e ɗeen leyɗeele. Jibinannde Muritani wonaani sara e ɗiin kareeli. Kono ndeen, nde tawnoo leydi men wonaa leydi ndentundi, ndi laamu ngootu, njiimaandi ngootiri, Muritaninaaɓe kaɓtorii ko ina ceerti, moni fof bannge mum e diiwaan mo wonnoo oo, no wonirnoo oon dumunna. E oon sahaa noon dowlaaji ɓurnooɗi yiytinaade ko ɗiiɗoo : Fuuta Tooro, Gooy, Emiraa Tararsa, Emiraa Barakna e Saahil.
Waalo Barak
Waalo Barak jeyanoo ko njiimaandi kaananke Jolof. Waalo Barak heɓi hoore mum tigi-rigi ko hakkunde hitaande 1550 e hitaande 1600. Oon sahaa tuubakiri fuɗɗiima naatde Senegaal, kompañiiji komersa (julaaɓe) en ngari ɗo Ndar ɗoo, ciiñci ɗoon, ina telloo e maayo Senegaal e nder laaɗe cuurki, na njeeya meyliis, jamɗe, suukara, sanngara, ñaaƴe ekn … na paggoo maccuɓe e kaŋŋe, kam e ñiiƴe ñiibi, ummaade Waalo Barak, ndewaa Fuuta Tooro haa njettoyo-ɗaa Ngalam (leydi Soninkooɓe). Oon jamaanu, nde wonde ɓe keƴaano tawo, naataani e miijo ardiiɓe leydi Farayse dahde Senegaal e Muritani, alaa e sago ɓe njoɓa laamɓe ɗee leyɗe (Waalo, Fuuta, Tararsa, Ngalam) njoldi e kubbal.
Nde tuubakooɓe ngari tawi ko Waalo ina woni e jiiɓru mawndu :
Jiiɓru nder ngalu Waalo : maccuɓe ko murtuɓe, na caltii kalifaandi muusndi pawiindi e daaɗe mum en, na caltii ko konetee ina njeeyee tuubakooɓe koo. Nde tawnoo laamu nguu yowitinoo ko e kalifaandi (tuggi ndema, haa e awo haa heɓi ngaynaaka e kala golle nafooje), murtugol maccuɓe alaa e sago adda kiris (iiñcuru) e nder ngalu Waalo;
– Jiiɓru politik hakkunde laamu lorloowu ngu e ɓiɗtaaɓe ɓee ;
– Jiiɓru nder kinɗe tamɗe laamu nguu: mi siftina on ndeen, Barak, hono laamɗo Waalo, yaltata ko e galleeji tati : Loggaar, Joor e Teejekk. Jaagorɗe Barak kadi ko tati : Jogomay, Jawdiin e Malo.
Nde tawnoo laamu nguu naatnii ngalu ummortoongu e dokke tuubakooɓe, ɓe mbiy-ɗen ngalaa tawo doole, na njuloo, na njiɗi hisnude njulaagu mum en, na njeena, ndokka njoldi e kubbal, ɗum waɗi kareeli keewi hakkunde ɓiɗɓe galleeji laamotooɗi ɗii.
Fawtii e nduu iiñcuru, wolde mawnde na joli rewo, hakkunde safalɓe, wolde
(1644-1674) hakkunde seernaaɓe «Suwaaya» en e «Aarabeeɓe Hasan».
Waalo e Shaar Bubba
Shaar Bubba ko hare mawnde hakkunde safalɓe : hare laamu, hare njiimaandi Muritani.
Heen bannge ko seernaaɓe. Ardinoo ɓe ko ceerno biyeteeɗo Naseer Eddiin. Oya bannge ko Hasaan en. Nganndu-ɗen heen ko seernaaɓe ɓee tuugii ko e Lislaam, calii keeferaagu e ruggooji bonɗi ɗi Hasaneeɓe lorliri safalɓe heddiiɓe ɓee, kañum en e ɓaleeɓe. Seernaaɓe ɓee ina calii kadi njulaagu tuubakooɓe, nde tawnoo e ngu pertina njulaagu maɓɓe kamɓe e koye maɓɓe, njulaagu hakkunde leyɗeele ɓaleeɓe e Maruk. So ɗum ɓennii aɓe njiɗi dartinde ko laamɓe Waalo e Hasaan en konata maccuɓe na njeeya tuubakooɓe ko.
Oon dumunna Lislaam ummiima rewo fuɗɗiima naatde leyɗeele ɓaleeɓe, fedde juulɓe sosaama e Waalo (nde tuubakooɓe mbiyata Tubanan), tee, nde wonde seernaaɓe kuniima maa ngittu kongol maccuɓe in yeeya tuubakooɓe, ngitta lorla mo laamɓe pawi e Waalo, Waalo-waalo en jiimaaɓe, Waalo-waalo en peccii :
– ɓiɗtaaɓe, lorlaaɓe (maccuɓe e ko heewi e Baadoolo en) keeranii «Tubanan» e wondiiɓe mum en (hono seernaaɓe ɓe Naseer Eddiin woni tiitoonde mum en) ;
– laamɓe Waalo e kala ɓe nguurndam mum en yowitii e laamu lorla, keeranii Hasaan en.
Tuubakooɓe, nde tawnoo ina peertani nafooje mum en, nguuranii laamɓe Waalo e Hasaan en, mballitiri ɓe petelaaji, kure e conndi. E nder hitaande 1674, Naseer Eddiin waraa e wolde ɗo haɓtotonoo Heddi (jogorɗo wonde Emiir Tararsa). Lomto Naseer Eddiin timmuɗo saɗi dañde caggal makko. Ɗuum e geɗe goɗɗe (bayɗe no ballal tuubakooɓe Farayse, maccuɓe e Baadoolo en nootitinooɓe e makko), ngaddani Hasan en foolde seernaaɓe.
Jamfa Barak Yerim Kodde Mbooc na maantini e oon sahaa : caggal tuubgol makko, seernaaɓe e wondiiɓe mum en koolii mo, mbaɗi mo «Mbuur Jullit» (laamiiɗo juulɓe), jarabi ngalu naati mo haa tuubaako biyeteeɗo De Mudirinoo loowi mo mbonɗam, yeeni mo, seerndi mo e banndiiko en.
Gila tuubakooɓe paami luure hakkunde ɓiɗɓe galleeji laamotooɗi Waalo, ɓe ngoni e urɓude hakkunde majji ; ɓe mballita oo mbele ina hisnana ɓe faggudu maɓɓe, ɓe ŋaafta oogaa sabu hollitii won salaare. Pooɗondiral laamu gadanal ko hakkunde Beer Caaka e Yerim Mbañik, mo kaawoo mum biyeteeɗo ‘Malikuri’ wuuraninoo.
Fayndaare tuubakooɓe Farayse ko ɗaftude Hollanndee en e Engele en e nder Pooɗondiral hakkunde maɓɓe ngam jiimde Muritani e Senegaal e fooɗtande hoore mum, kañum tan, ɗawa heddiiɓe ɓee e kongol maccuɓe e faggaade ɗacce (1713 haa 1763).
Na jeyanoo e yiɗde maɓɓe heɓtude won kolaaɗe, ɓe ndema heen liiyeeji, simme e gawƴe suukara ekn … Kono Orop no diidorinoo alaano ɗeen doole e oon sahaa, tee ɓurnoo heɓanaade Faraysenaaɓe ko duuɗe biyeteeɗe Antiiy, ɗe ɓe paggantonoo maccuɓe ɓaleeɓe, mbele ina ndemana ɓe .
Oon dumunna safalɓe Tararsa naatanii yiɗde yo Waalo jeye e njiimaandi mum en, alaa hankadi ko jolata ɗoon tawa ɓe tawtoraaka. Beer Caaka (mo Haggaar) adii laamaade ; kono Yerim Mbañik (mo Teedyekk), mo tuubakooɓe mballi haa laamii, fooli Beer Caaka nde hare hakkunde maɓɓe juutoynoo.
Winndannde aroore njokken e “Wolde ɗacce”
——————————-
Waalo Barak
Waalo Barak ko diiwaan kuufɗo yupporde maayo mawngo (maayo Senegaal) e nder geec, bannge hirnaange rewo Senegaal, saraaji Ndar. Waalo Barak jeyaa ko e diiwanuuji ummiiɗi e pusgu laamaandi wolof en mbiyeteendi Jolof e teeminannde ƳVI. Waalo Barak huufi ko huunde e rewo Senegaal kam e worgo Muritani. Laamorgo Waalo wiyetenoo ko Njurbel, wuro wonnoongo e worgo Muritani hannde o. Yimɓe hoɗɓe e Waalo mbiyetenoo ko Waalo Waalo en, ko ɓuri heewde e maɓɓe ko Jolfuɓe ñiiɓɓe e koɗki mum en, walla Fulɓe eggiyaaɓe. Safaɓe seeɗa kadi ina tawetenoo ɗoon. Laamɗo Waalo wiyetenoo ko Barak. Hareeji keewɗi mbaɗii e leydi he, hakkunde galleeji laamotonooɗi, haa teeqti noon hakkunde galleeji tati : Loggaar en ɓe nganndu-ɗaa ko iwdi safalɓe, Dyoos en, iwdi Seereraaɓe e Tedyek en, iwdi Fulɓe. Leƴƴi ɓurɗi heewde e Waalo ko Jolfuɓe, Fulɓe, Soninkooɓe e Safalɓe Tararsa.
Waalo jaggiraa ko no mbootu ɗemngal e pinal jolfuɓe, caggal nde leƴƴi koɗnooɗi e diiwaan Njaajaan Njaay, mo Jolfuɓe ummii e mum oo. Hade makko arde ɗoon e diiwaan he, ina wiyee hoɗnoo ɗoon ko Seereraaɓe yetteteeɓe Ngom e Fulɓe Jawjawɓe : ɗum ko e sahaa laamaandi Ganaa walla Wagadu. Ina wiyee kadi helmere Barak ndee ummii ko e Baarka Boo Mbooc, lomtinooɗo Njaajaan Njaay. Woɗɓe mbiyi helmere nde ummii ko e Arab, e Baraku (woni Barke) woni ko waɗaa barke.
Rewɓe Waalo Barak ina nganndiranoo jaambaraagal; e ngoon yeeso, bartagol rewɓe Ndeer e hitaande 1820 ngam ruppaade kalifaandi ina heewi jangteede. Laamɗo Waalo hono Jommbot Mbooc (mo miñum biyeteeɗo Ndate Yalla lomtinoo) resondiriino e laamɗo Taraarsa en ñalnde 18 suwee 1833 to Daqana ngam aawde dañee hakkunde Waalo Waalo en e Taraarsa en. Ɓe ndañdi ɓiɗɗo biyeteeɗo Ely Jommbot, laamiiɗo Taraarsa tuggi 1878 haa 1886.
Ƴoogirde : Wikipédia


text:
Home -- Fulfulde -- Perform a PLAY -- 040 (The small sailboat)
40. Fii laakun tosokun kun
Ka lannoode gurte ɗen! Juma no habbornoo ɗun hawjere gila ko neeåi. Himo faalanoo ɗaanaade, himo faalaa heåude saa’iiji fii huuwugol fijidaaru welayndu mo ndun.
E nder jiñere, himo gollude balɗe buy fii moýýingol laakun. Wurin o newnanaa-ma yahugol ka ataliyee ben makko on woni ɗon. Ko o sakkitii waɗugol kon ko waɗugol pentir boɗeejo on e mbuluujo on, e hoore laana kan o haååi linsere daneere. E nder hoolitaare, himo yaadi e laakun makko kun haa ka pencen, o acci kun ka nder guuwe ton. Kono o yi’aali wondema paykoy no ndaarude mo, hiåe åadaade mo.
Suka : "Hara ko an tigi darni kun? En ýettay kun tun, accen kun yaha ka nder ndiyan."
Adalde yo Juma fuɗɗo haalugol goɗɗun, kun ukkii ka kalinji. Fewndo ko o immotoo, hari paykoy koy mutii, kankoy e laakun kun.
O hooti ka makko wondude e gonɗi ɗin no ila ka gite.
Baabaajo : "Mi soodanay on laakun kesun."
Juma : "Kono baaba, miɗo faalaa hendaade kun mi moýýini kun."
Jonte feýýiino. Ñannde goo, Juma yi’ii laakun kun ka nder ndaarorgal makasan.
Juma : "Baaba, ko laakun an kun nii!"
Baabaajo : "Hiɗa felliti?"
Juma : "Hiihi, miɗo felliti. A yi’aali innde nden e makkun ka yeeso."
Juma dogi ka makasan haa ka yeeyoowo on :
Juma : "Hinaa an jeyi kun laakun. Ko min woni ko jeyi kon."
Baaba Jeefu sifanii fow debbo yeeyoowo on, on ŋalɗi. Åay o lannii, debbo on jaabii,
Debbo yeeyoowo : "Mi soodii kun laakun e juuɗe sukaaåe. E hino ko wonɗen e waɗude : mi yeeyete kun coggu ngu mi soodi kun ngun."
Juma jaåi, o soodi laakun kun hay si tawii ko kanko woni ko moýýini kun.
Ka hoore laawol, o wi’i :
Juma : "Laakun an, jooni mi jeyii ma laabi ɗiɗi. Aranun ɗun, ko min woni ko moýýin maa, ɗimmun ɗun, ko min woni ko sooditu maa."
Baabaa : "Hara an kadi ko Alla woni ko jeyu-maa laabi ɗiɗi?"
Juma : "Fii honɗun laabi ɗiɗi?"
Baabaajo : "Eyyoo, ko Alla woni ko tagu maa, kono neɗɗanke seedii e Alla sabu junuubu makko on. Fewndo ko annabi Iisaa maayi ka leggal altindiraangal, o okkitirii ngurndan makko ɗan fii no wontiren kadi åe Alla."
Juma : "E ko honno non mi anndirta si tawii Alla no jeyi-mi laabi ɗiɗi?"
Baabaajo : "Toro annabi Iisaa yo o yaafano ma junuubaaji maa ɗin, landoɗaa mo yo o aru ka nder ngurndan maaɗa, a wontay paykun Alla. E nder wonugol paykun Alla, haray Alla jeyii ma laabi ɗiɗi."
Yewtooåe : Fillitotooɗo, suka, Juma, baabaajo, debbo yeeyoowo
© Copyright : CEF Allemagne


text:
Miijo no limgal fulɓe newora
A jaaraama fota, Dr. Abdou Ba he hirjin’de fayde he ndee toɓɓere himmunde. Sabu, hono no teskori ɗaa ɗum ni, addanta yimɓe men e ɓesnguuji men saayde he nder leyɗeele men haa ngonta guɗɗum, ko majjineede ko’e mum en e fuuntireede ko leñel tokosel. Kollee leñol goɗngol ko kanum en ngoni mawngal tawa noon he jaati ko ngool woni leñel tokosel. Ndeke noon no mbiyɗaa ni, Tabital Pulaagu he nder Winndere ene foti daranaade ndeen toɓɓere he kala mbaydi no ɗuum ene gasira won’de.
Ɓaawo min janngii ɓataake mawɗo Tijaan Mbaalo fii limgal e keeweendi haalooɓe Fulfulde, men tawno ndee toɓɓere LIMGAL FULƁE, maa keeweendi Fulɓe, ko e toɓɓe ɓurɗe himmude ɗe pot-ɗen daranaade, ɗuum waɗi min meeɗii waɓɓude e TPI yo immano ndee toɓɓere, eɗen nana limooje janteteeɗe ɗe njaɓnaaki, yimɓe men kadi ko ɗeen ɓe pillotoo e binndi e haala maɓɓe, hulɓinii heen ko geɗe ɗiɗi:
- ɗeen limooje ɗe cellaani si ɓooyii ko ɗeen ngontata goonga (fenaande wonta goonga)
- ɗeen limooje ustooje keeweedni fulɓe na waɗa yimɓe tina ustaare natta hoolaade ko e maɓɓe tawa ɗum fawaaki e goonga.
Minen ɗoo e janngirde ɗemɗe Afrik e jaaɓi-haaɗtirde Keer (Université du Caire) ɗum na jeyaa e toɓɓe pooɗondirteeɗe, heerorɓe ɗemngal heen kala na hollira keewal yimɓe maggal, o yiɗa ustude keewal heddiiɓe, wano jannginooɓe Hawsa (ejiptenaaɓe) mbi’a haalooɓe Hawsa na ɓura milyonji 200, ɓe usta haaloɓe fulfulde e wiide ko milyonji 16, woɓɓe mbiya…
View original post 341 more words


text:
Yimɓe cikkatnoo ko ina nganndidi terɗe neɗɗo fof, gila e ƴiye mum, haa e kette ɓalndu, haa e ɗaɗi mum fof. Ndeke en nganndidaano. Waɗi noon ko won doktoreeɓe seekooɓe ɗiɗo beljiknaaɓe njiyti ɓoggel raɗo nder hofru neɗɗo. Ɗum haawii yimɓe no feewi, hay so tawii noon won doktoor gooto tuubaako, faraysenaajo, biyeteeɗo Paul Segond, haaliino ko wayi noon e hitaande 1879.
Hikka waɗi ɗum noon duuɓi 134 ko o haalnoo ɗum. Jooni kadi, doktoreeɓe ɓee, ngam yiytude ɗum, ɓe ceekii koppi 41 maayɗo, tee ɓe kuutorii karallaagal hutto (kuttugol) keeringal. A ɓe njenanaa wonde ngelɗoo ɓoggel raɗo ina woodi e koppi yimɓe fof (97% koppi).
E miijo maɓɓe, ngalɗoo ganndal kesal maa addan ɓe waawde safrude koppi pokkiiɗi, sibu ina teskanoo hofru ina saɗtunoo safrude haa sella tawa alaa ko heddii. Raɗoyel ngel woni ko sawndo yeeso hofru. Ina gasa kadi raɗoyel ngel inniree doktoor Segond.
Ƴoogirde : sciences et avenir


text:
Ñalnde 22 abril 2020, lowre enternet Al-akhbar yaltinii njeñtudi wiɗto wiyi waɗii, faatungo he juurnitagol eɓɓaaɗe sariya dokkooje leydi (teereeji), ɗe laamu Muhammed wul Abdel Asiis ƴettunoo he hitaande mum sakkitiinde. Ɓe mbiyi ɓe tawii e ngu rokki fotde miliyoŋaaji tati e feccere meeteer kaaree (3,5 miliyoŋ m2) nder wilaaya Nuwaasoot, tawi rokkaa ɗum ko dente 18, ko jiidaa e ujunnaaje ha (capanɗe ujunnaaje m2) leydi dokkaaɗe he diiwanuuji goɗɗi Muritani.
Ɓuri haawde ɓe, ko won e dente dokkaaɗe leydi (tereŋaaji), tawi ko dente cosaaɗe ko ɓuraani jonte seeɗa, ko wayi no ‘Mauriperle” kam e otel biyeteeɗo “Ocean Resort”. Ine waɗi kadi heen dente dokkaaɗe laabi keewɗi tawi ko e nder Nuwaasoot, ko wayi no « Béton et Briques » walla « Etablissement mauritanien de fabrication des fibres » . Ine e rokkaaɓe ɓee inɗe goɗɗe baaɗe no « Produits Alimentaires SA », « Oasis Atlantic », « Rouge pour le Tourisme » « ASA investissement », « Chinguitty Aluminium », « Hôtel du Repos », « Maurilait » ekn. Kuuɓal ko rokkaa e ɗii duuɓi ɗiɗi cakkitiiɗi laamu Asiis wonii hedde 20 000 ha, tawi ko ɓuri heen heewde ko e Nuwaasoot e Tararsa. Ɓe mbiyi kuuɓal ko rokkaa e hitaande sakkitiinde laamu Asiis, ina waawi hoɗnude fotde 15 000 galle !
Ɗumɗoo noon, ma a taw ari tan ko teeŋtinde ko yimɓe heewɓe teskii e balɗe cakkitiiɗe laamu Abdel Asiis, so keewgol dekereeji ƴettaaɗi, dokkooji leydi walla jamirooje awo, walla tan nii toɗɗotooɗi jagge laamu. O waanoo ko no jiirotooɗo nii, kono jooni kam, so tawii ko haalaa koo ina woodi, eɗen mbaawi wiyde o wonnoo tigi ko e jiiraade.
Huunde e dokke ɗe Al akhabar limti ɗee :
– Dental biyeteengal Ocean Resort, cosangal ñalnde 28/01/2019 rokkaama 10 ha ñalnde 17/07/2019 (dekere mo tŋ149);
– Dental biyeteengal Mauriperle, cosangal ñalnde 26/04/2019 rokkaama 3 ha ñalnde e ndeen hitaande wootere (dekere mo tŋ 175);
– Dental biyeteengal Béton et Briques, rokkaama laabi ɗiɗi 3 ha (fof hawri 6 ha) e hitaande 2018 e 2019 (dekereeji tŋ 165 e 175);
– Dental biyeteengal Etablissement mauritanien de fabrication des fibres, rokkaama laabi ɗiɗi e hitaande 2018 e 2019;
– Dental biyeteengal Elite Agro, rokkaama 150 ha ñalnde 08/04/2019 (dekere tŋ 62). Ɗee dokke fof ko he Nuwaasoot, jeegom gadane ɗee ko he Nuwaasoot hirnaange (ɗo leydi ɓuri tiiɗde ɗoo), cakkital ngal ko he Nuwaasoot worgo. FƁ


text:
Memee-tikka /
Memee-tikka ko
Innde renndinnde
Memee-tikka ina waawi ɓaggeede e fannu
Puɗol
.
Teelal Memee-tikka ko Memee-tikka, keewal mum ko .
Firo
Puɗol caltowol, ina heewi wondude e baalboruuje walla camtarle e nokku gooto.
Ɓeydou firo woɗngo
So neɗɗo memii baramlefi ɗii tan, ɗi ndentat, ɗi mbaya no tikkooji nii. Ina hasii tawa ko ɗum addi memee tikka oo.
Memee-tikka e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Memee-tikka e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Memee-tikka
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Memee-tikka
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Memee-tikka


text:
Le Vote Ethnique walla Neɗɗo ko Banndum ko konnguɗi lolluɗi he Senegaal gila Makki Sal fiilaa lefol hooreejo leydi ndi. Dawriyankooɓe heewɓe ceeraani he naatnude he nder hakkillaaji Senegaalnaaɓe wonnde Fulɓe teeŋti e Fuutankooɓe jinnganirta Makki Sal ko sabu enɗam makko e maɓɓe, sabu makko wonde Pullo. Caggal suɓngooji 31 Morso, jawtuɗi ɗii, lundiyankooɓe Yewwi Askan Wi, njaltinii tintinoore ngam wiyde suɓngooji ɗii ndewaani laawol he nder falnde Podoor, Maatam, Kanel e Raneeru, waɗde he nder Fuuta fof.
Jokku Taro
Like this:
Like Loading...
Tuggude ñalnde 2 Bowte/ Decembre 2014, lomtiiɓe renndo ngoo to Batirde Ngenndi ɓe (les députés a L’Assemblée National) ene mbaawi haalde he ɗemɗe mum neeniyeeje so ene mbaɗa diskuuruuji mum en, huunde nde, e ko ɓenni, heertinanoo tan ko he ɗemngal Farayse. Kuule kese ɗee newnanii haalooɓe ɗee ɗoo ɗemɗe ngendiije ɗe payɗen limtude, woni Pulaar, Seereraare, Joolaare, Jolfe, Soninkoore e Manndiŋkoore, waawde huwtoraade ɗum en he nder jeewte batirdu ndu tawa heddiiɓe ɓee ne ene mbaawa heɗaade joom mum tawa kanun en nanata ɗum ko he ɗemɗe mum neeniyeeje rewrude he nantingol.
Jokku Taro
Like this:
Like Loading...
Kuule Laamu Ngenndi Senegaal ngam Wallitde he Ɓamtaare Ɗemngal Ngenndiyeewal Pulaar
Fayndaare waɗde ɗemɗe ngenndiyankooje Senegal ɗemɗe pinal, kadi tuugnaade he ɗuum ngam rokkude jaŋde ndee (nehdi) kutorɗe baawɗe jibin’de ngartam nafojam tawa ko jahdu ɗam e kesam-hesaagu e ɓamtaare, ko alaa e sago maa ɗemɗe ɗee mbinndee kadi ɗe naatnee he tippudi jaŋde ndee kanum he kuwtorɗe golle laamu ɗee e kala geɗe nguurndam leydi ndii.
Jokku Taro
Like this:
Like Loading...


text:
Ñalnde 31 desaambar 2016 waktu sappaɓo subaka, e wuro Raaybani e nder komin Irkiis jooɗnde faytunde e sosgol Catal Fedde Ɓamtaare Pulaar Irkiis e gardagol Umar Soh wondude e teddungal mawɓe wuro Raaybani hono Muktaar Jallo e Abuu Sammba Bah. Caggal nde Ceerno Umar Soh udditiri Qur’aan, o haalii nafoore jaŋde, o hirjinii yimɓe ɓe nde ɓe njanngata ɗemngal ngal nde wonnoo ko ngal sodorde yaawnde wonande ɓe njanngaani ɗemɗe goɗɗe. Caggal hirjino yowitiingo e nafoore ɗemngal ngal, tawtoraaɓe ɓee toɗɗii yiilirde fotnde ardaade Catal ngal, siforiinde nii :
Cappanɗe nayi e njoyo neɗɗo naatii e catal ngal.
Ko noon kadi, ñalnde 1 saawiyee 2017, catal Fedde Ɓamtaare Pulaare Muritani sosaama walla mbiyen dartinaama to Barkewol. Batu kuuɓtodinngu cosngu catal ngal jooɗii ko waktu 3ɓo kikiiɗe e tawtoreede nulaaɗo Yiilirde Ngenndiire FƁPM, hono Maalik Aamadu Saar kalfinaaɗo eɓɓaaɗe e Fedde ndee. E joɗnde tan, fotde 100 tergal naatii fedde ndee, tee ina yaakoraa maa ɓe ngonoy, hedde 400 tergal.
Ɓe idorii ko yeewtude geɗe toɗɗiiɗe nguurndam fulɓe nokku oo, caggal ɗuum ɓe ndewni heen njettoor faade e Fedde Ɓamtaare Pulaar e Muritani sabu mum newnande ɓe cosgol catal ngal. Nde ɗum joofi, ɓe ndokki nulaaɗo fedde ndee konngol, oon waɗani daartol Fedde ndee gila sosaa haa e ñalawma mo ɓe ngoni oo, o jaabtii kadi naamne naamnanooɗe.
Caggal ɗuum, yiilirde aroore ndee toɗɗaama yo ardo catal ngal :


text:
Ciftoren tan, caggal dirtingol wooteeji meeriiji e dipiteeji ngol rewaani laawol ko ina tolnoo e duuɓi ɗiɗi, laamu Moritani fellitiino yuɓɓinde ɗiin wooteeji e lewru oktoobar 2013, e oon sahaa luulndo ngo muum (ko lollirnoo “COD”) salii yahdude e ɗiin wooteeji, ɗi paɓɓa e lewru noowammburu, woodi e luulndo hee serindiiɓe, tawtoraa ɗiin wooteeji (ko wayi no Tawaasul), kono heddiiɓe ɓee calii.
Woytoraandu maɓɓe ko laamu nguu jaɓaani haaldude e maɓɓe ngam lelnude dabi laaɓtuɗi, nanondiraaɗi ɗo wooteeji ɗii poti fawaade, yeru : rokkude Moritaninaaɓe fof fartaŋŋe winnditaade keɓa karte mum en dantitee, darnude njuɓɓudi njambureeri njuɓɓinoori woote ɗee, lelnude goomu (CENI) ɗo yimɓe kala njiytotoo koye mum en, doggol wootooɓe wona laaɓtanngol yimɓe kala ekn… Kono laamu nguu huccaani e ɗuum, ɓuri hollitde tan ko ina jaɓa kaaldigal e luulndo, kono heblanaaki addude ko hesɗi e ko woodi koo. Caggal nde ɗiin wooteeji njuɓɓinaa, aduna fof seediima ko luulndo ngoo faaynoo koo, sabu woote meeɗaa bonirde no ɗiin wooteeji nii : CENI holliri baasgol mum jogaade katanɗe yuɓɓinde, e nuunɗal wooteeji ɗii, jinngere administarasiyoŋ wonande kanndidaaji UPR ina fuŋŋinii, o holliraani jamburaagal makko e fooɗondirooɓe ɓee, caggal ko ina ɓura balɗe jeetati roŋka yoo annde hol poolɗo e hol poolaaɗo, walla kam mbiyen, laamu nguu wattini ko e toɗɗaade foolɓe e foolaaɓe kono wonaa CENI. E raɓɓiɗinde haala tan, luulndinooɓe woote ɗee e jaɓnooɓe tawtoreede e majje ɗee kawrii e konngol gootol : woote ɗee ndewani laawol.
Ngol laawol ko laamu ngui e hoore mum fuɗɗi wiyde ina yiɗi haaldude e luulndo ngo ngam, e wiyde maɓɓe, “yuɓɓinde wooteeji tawa ko nanndiraaɗi” , caggal nde hooreejo hilifaaɓe jokkondiri e yoga e hoohooɓe lulndo ngoo ngam ɗaɓɓirde ɗum en ngaal kaaldigal. Jaabawol luulndo ngoo kañum ne, ko wiyde ko “ko hoynantenoo so saami hoccete” , kono, ko laatii e ɗum tan ko laamu ngu heblanaaki dirtinde wooteeji piɓanooɗi ɗoon e balɗe sappo e joy (21 suwee), tawi miijo luulndo ngoo, ko so tawii ko goonga e laamu nguu ina yiɗi ko kaaldigal, ko e nder kaaldigal hee geɗe jowitiiɗe e woote hee fof poti haaldeede nanondire, teeŋti noon nde lajal woote ɗee foti fiɓeede. Ko ɗoon kaaldigal ngal tehi, haala fuɗɗaaka boni, wonti heen senngo fof dartii e darnde mum : laamu felliti yuɓɓinde wooteeji ɗii e yaadude e kala jaɓɗo yahdude e mum, luulndo aadanteewo ngoo, (COD) renndinngo sappo e jeeɗiɗi lannda, caggal nde yaajtini njuɓɓudi mum, tafi mooɓondiral jaajngal yantondirde e won e hoohooɓe mawɓe e nder leydi hee, e pelle nay senndikaaji ɓurɗe mawnude e leydi hee, e pelle ɗe ngonaa laamuyaŋkooje (fotde sappo e joy), felliti kañum ne taƴaade woote ɗee, ngam, e wiyde maɓɓe “salaade dagnande Abdul Ajiiju woote ɗe ndewaani laawol”.
Ko e oo ngar-mi ngaraa kampaañ woote ɗee udditi ñande 6 suwee 2014 e dikkondiral hakkunde mbiruuji joy : Muhammed Abdul Ajiiju, Ibirahiima Muttaar Saar, Bojel wul Humeyd, Biraam Dah Abeydi e Lalla Mariyam Mullaay Diris. Luulndo ngoo taam, e tawtugol Mesawuud wul Bulkayri (jahdunooɗo e laamu nguu e kaaldigal gadanal ngal) calii tawtoreede wooteeji ɗi.
Ñalnde 4 suwee 2014, FNDU (Mooɓondiral Ngenndi ngam Demokarasii e Ngootaagu) yuɓɓinii seppo moolanaango moolee e nder wuro Nuwaasoot; maa mbiya alaa keddiiɗo e wuro hee mo yaltaani, kono kadi ɓe ɗimmitii ɗum ñande 18 lewru nduu to wuro Nuwaadiibu. Ina laaɓti tan, ko salii woote ɗee ngol laawol wonaa seeɗa, etee, ɗum battinii tigi rigi e kampañ hee, sabu alaa mo nanataa dille mum so wonaa Ajiiju, alaa portaleeje so wonaa ɗe Ajiiju, alaa tilliisa, so wonaa mo Ajiiju, ellee maa mbiyaa o waddata ko e hoore makko ! Haalaluuji keewɗi njiyaama e tiitooɗe jaayndeeji “Ajiiju kontor Ajiiju” walla “Ajiiju jom dolokke kontor Ajiiju jom kostim” ekn…maa mbiyaa ɓe o waddata ɓee kam alaa ko ndaartata, ko ɗoftooɓe mo tan. Ko haawnii e kampaañ oo fof ko ko Ajiiju ɓe dikkondiri ɓe wonaa ɓeen ngoƴi ɗum, ɓuri woƴde mo ko taƴiiɓe woote ɓee hono FNDU, ko ɗum waɗi haala makko fof ko e ɓeen huccini, gila e ayyibaaji haa nii ko hiisortee nii ko ƴattooje (ko yooɗaani e hooreejo leydi teeŋti noon e ɗaɓɓoowo fiilteede). Hay heddiɓe ɓee ne ŋaacce mum en feewde e luulndo ngo ina fuŋŋinii, maa mbiyaa tan taƴagol woote ngol ina metti heewɓe teeŋti noon e mawɗo leydi ndi. Fawaade e ɗum fof noon addani luulndo ngo ko hiisaade faandaare mum nde joginoo e taƴagol woote ɗee timmii, hay so tawii eɓe tommbii tawo ñalawma woote oo.
Ñalawma woote
Heewɓe ceedtiima wonde birooji woote ɗii ina njeewi ñalnde woote ɗee. So en ngartii ɗoo e wuro Nuwaasoot, ko aadoranoo ndeen ko gila subbunde subaka haa naange hoore lasi ko ko ndarii yeeso birooji, ina feddatnoo seeɗa tuggi tiisubaar feewde takkusaan, ɓamta kadi heen sahaaji nii haa geeƴe. Kono ko teskaa e ngolɗoo laawol, ko yimɓe ɓee tawtawtondirtaa e yeeso birooji ɗii, ko ɗum tagi lasi ngalaa, a arat tan ngootaa so a haljitii njahaa, ina waɗa sahaaji nii nde birooji ɗii peddata walla natta yiyde wootooɓe gila juulal tisubaar.
Sikke alaano heen, Abdul Ajiiju jooɗtiima e jappeere hee, tee jooɗtoriima no yooɗaani, so wayde no Seneraal “Siisii” nii (96%), walla no “Abdel Asiis Butefliika” keɓnooɗo kañum ne 81,49%. Ɓurnoo woƴde Abdel Asiis ko tolno keeweendi wootɓe ɓee. To oon bannge, kanko e UPR fof ɓe mbiyi wonde 56,46% ɗee ina heewi. Luulndiiɓe ɓee noon, kollitii luure to bannge limooje winndiiɓe, sibu CENI oo rokkii, limooje ɗiɗi ɗe nanndaani : 1 328 168 neɗɗo ɓe mbiynoo mbinnditiima, ɗum ko ñalnde 21 suwee, ko ndeeɗoo limmore ɓe pawii ngam waɗde hiisa maɓɓe; tawi noon, ñalnde 21 mee 2014 CENI wiynoo ko 1 415 138 neɗɗo mbinnditii : so en tuugiima e ndeeɗoo limoore, wootoyɓe ɓee ngonata ko 52,99%. Ko wonaa ɗuum koo, CENI oo e hoore mum seedtiima wonde “ko ina tolnoo e 1 500 000 Muritaninaaɓe yontuɓe wootde mbinnditaaki. Ɓeen ɓe mbinnditaaki so kiisaama heen, ina wayi no, tolno fotɓe wootde wootɓe ɓee dartoytoo ko hedde 28%-30%.” E miijo e FNDU, “yitere ɓuri muudo” tee “teskaama yimɓe ɓee nootitaaki e woote ɗee no feewi”, sibu, e wiyde maɓɓe, “so ƴeewaama kampaañ oo no yaari nii, ñalawma woote oo no ñaldi nii, eɗen mbaawi wiyde wonde woote ɗee ina “mboni ŋari”. Ko ɗum addani ngo wiyde “boykot” hooniima e leydi hee fof, tee ɗum ustii faayiida woote ɗee, etee herƴinii “poolgu” Abdel Ajiiju, maa herƴinoy kadi laamu makko ko fayi arde.
Kappanɗe politigi Moritani caggal wooteeji
Jooɗtoranoo ko woote hooreleydaagu ɗee maa cafru luure gonɗe hakkunde gollotooɓe politigi leydi ndii, mbele iiñcuru wuuraandu gila 2008 nduu, ina diwtee haŋkadi, kono baasgol nanndirde e peeje no wooteeji ɗii poti ɗowreede maa ruttu en e no nguurduno-ɗen : pooɗee nduuree hakkunde luulndo e laamu. Ndeen darnde noon ko ŋakkere kellifuya hakkunde gollotooɓe politigi ɓee kala e waasde jeertaade bonannde nde ɗum waawi jibinande Moritani. Kono, enen kam, ɓur-ɗen fawde feloore men kala ko e laamu hee, sabu ko kanngu jogii sañ waawde ƴettude kuule baawɗe waylude kala ngonka. Laamu hannde nguu ina heewi doole kono kadi eɓe poti faamde ko e sahaa nde neɗɗo jogii doole foti jaɓde haaldeede sabu ko ɗum woni ɓural mum.
Gelaajo


text:
Ilamji (waame na mbubban) e leyɗe Afirik: Noy gatten fa natta?
Saakitaama ñannde :
Hannde yeewtere nde yowitii ko ilamji (waame, na mbubban). Ilam waɗii e leyɗe keewɗe e Afirik Kotdiwaar, Maali, Camerun haa ɗo e Senegaal e Nijeer. Pittaali corii, heewɓe eggi ?
Holko waɗii hitaande kala ilam wara ? Holko gowernema leyɗe Afirik kaanno wadde fa ɗum natta ?
Ngam yeewtidde nde toɓɓere en mbismoto Abdulaay lih. O dillata ko e fannu njaayniyankaagal, ko karallo e kala ko fayi e jaagorɗe kesii ɗii. O darnii lowre ene wiye “Leberger.net”, kadi omo jogii seen “Youtube” mo gandanɗaa haalte heen tan ko ngoƴaaƴi renndo. E ɗiin ngoƴaaƴi, ilamji baɗɗi e Dakaar, laamorde Senegaal e leegal ene Pikin Est. Abdulaay hoɗii maa artu e ɗum haa yaaja
So ɗum yawtii men keɗo Aissa Abdulaye Alfary kanko ma o haal bonandeeji baɗɗi to leydi Nijeer


text:
Waŋngorde faggudu
Ko damal naatirgal golle fayde e ɓamtaare, heblaade e heblude renndo ko fayti e ndeenka, kisal, nguura e taariindi e heblanaade geɗe. Bettooje tago e darnude laabi tuugnordi jaaru gol yeeso e heblude neɗɗo no tuugno ri e hoore mum e nokku mum e no sato nguurndam aade ne heddoro e diiwaan mum e hisnude taariindi mum to koɗ ki e faggudu e fitiram gollaagal mbele neɗɗo ne fooɗo faade e ɓamtaare tabit nde gila e kodki ha e koltu e habaade waas de haar de gila e cukaaku 03 darnude seŋngo diisno ndiral e fanniyankooɓe humpitiibe no darnorte denndaangal laabi faade e ɓamtaare 04. faandaare nde Ko sowo sowto ndirde ngartam e ɓiɓɓe diiwanuuji ɗi e ñiiɓ. Nude ɓiɓɓe diiwaan e nokku mum en,. koŋ ngol men ko ɓamtaare immoto ko e juŋ ngo joomum


text:
Home -- Fulfulde -- Perform a PLAY -- 137 (The destination indicator 5)
137. Fii potoowal tinndinayngal ngal 5
Jiwo : "Duɗal ngurndan ɗan soååundu 4. Tinndinoore fokkitande nden."
(Hito fii yiilaare otooje ɗen)
Lawratu : "Jooni non ko laawol hongol?"
Karimata : "Hino ŋirɗi. Tindinooje ɗen no wengii ka suudu ka haatimere nden waɗetee ɗon."
Lawratu (tooñoowo) : "Hino labaa! E ko honɗun non waɗeten jooni?"
Kadiatou : "Maande no too fii tindinooje ɗen."
Hara hiɗa miijii wonde jiwåe åen hewtii ka åe fokkiti ton? Kono non hino moýýi ka waɗen tindinooje fii ka fokkituɗen ton. Hara hinaa ka otooje ɗen yiilotoo ɗon tun, kono ka nder ngurndanji men kadi. Hara hiɗa anndi wonde Alla no okka en tindinooje?
Suka : "E ko honɗun ɗe nanditata e mun?"
Hiɗe jogii juuɗe e koyɗe e noppi e hunduko. Wano Filiipu non. On tindinoowo no andunoo laawol bajjol hewtinayngol ngol ka Alla. O waaway sifaade moýýa. O hollii ɗuuɗuåe laawol annabi Iisaa ngol.
Malaa’ikaajo : "Filiipu, immo jokkaa laawol iwungol Yerusalaam ngol yaari Gaaza, ɗun ko ngol ka sengo ley."
Alla no hanndunoo e Filiipu. Alla no handi e maa. Himo hanndi e yimåe anduåe åen laawol ngol. Hara a wontay tindinoowo fii hewtugol ka annabi Iisaa?
Hiɗa waawi ekkitaade piiji buy e juuɗe Filiipu. O wi’aali : wonaa golle an.
O ɗoftii no yaawiri. O weddaaki ko juuti ka hoore laawol. Halfinaaɗo on ngaluuji oo debbo lamiiɗo leydi Ecopii ndin no jooɗi e hoore giri-giriwal ngal pucci pooɗata. Hari on neɗɗo yahii ko timmata guluuje ɗiɗi kilomeeterji fii rewugol ka saare wi’eteende Yerusalaam. O sooduno deftere taggaande satta cogguure ka juulirde mawnde fii makko. E nder ko o yahata kon, himo janga aayeeje wonɗe ka Kitaabul Muggadasi e deftere taggaande nden hoore himo towna hawa kan.
Filiipu : "Hara hiɗa faamude koo ko wonɗaa e jangude?"
Mo Ecopii on : "O’owoye. Mi alaa gooto ko sifanoo lan. Ýawu, jooɗoɗaa takko an ɗoo sifanoɗaa lan."
Filiipu : "Ko fii annabi Iisaa wonɗaa e janngude. Ko kanko woni laawol hewtinayngol ngol ka Alla. Gomɗin innde makko nden, o ardoto ma e ko faandiɗaa kon e nder ngurndan maa ɗan e fii ko laakira kon."
Mo Ecopii on : "Miɗo gomɗini ko annabi Iisaa woni Åiɗɗo Alla on."
Hari Filiipu ko tindinoowo fii laawol hewtinayngol ngol ka annabi Iisaa. Halfinaaɗo jawle leydi ndin fon huutori waajuuji makko ɗin.
Åernde makko nden yiitii laawol feewungol ngol. O hooti ka makko hoore himo weltii, ko ɗun fow anndaa fii taariika makko on.
Miɗo tañhinii wondema hiɗa anndi laawol gootol hewtinayngol ngol ka Alla, awa kadi ko a tindinoowo yimåe åen fii ngol laawol : ka suudu e ka duɗal e ka wondiååe maa åen.
E nder ndii leydi Lagine hannde, hiɗen hannde e tindinooåe buy fii laawol yahayngol ngol ka annabi Iisaa. Ɗun kadi ko goonga e ɗeya leyɗe heddiiɗe Eroopu e Aazii.
Yimåe ujune ujune joganooki tindinoore woo. Hari haa hannde åe nanaali fii annabi Iisaa no woowlee fii mun wonandema ko kanko woni laawol bajjo hewtinayngol ngol haa ka Alla.
Yewtooåe : Fillitotooɗo, suka, jiwo (e Layla), Kadiatu, malaa’ikaajo, Filiipu, mo Ecopii on
© Copyright : CEF Allemagne


text:
Xamol
Zume woni siri Kisndam / laawol Kisndam?
Nooto
A beelaazo? Naa weelo ngo nyaamndu, amma a beelaazo gozzum zuzzum nder ngeendam? A woodi gozzum nder maaza nannduzum zum haarataa? To non, Yeesu woni laawol! Yeeso wi’i, “Mihin woni buroodiiri ngeendam. Garzo to am fuu anndataa weelo, kadin nuzzinzome am fuu meezataa nanki zomka” (Yohana 6:35).
A za wembii? E zum nanndi bano a hevtataa zatal malla daliila ngeendam? E zum nanndi bano gozzo nyifii hiite aa nder nyimre a hevtataa jamnirze? To non, Yeeso woni laawolngol! Yeesu anndinii, “Mihin woni leelwal duuniyaaru. Tokkuzo am fuu meezataa yaha nder nyimre, amma o heavy leelwal ngeendam” (Yohana 8:12).
A za meezi nanuki bano a nder ngeendam mavvaa-zam? A foondii dammbuze zuuzze, nden tawuza ko woni vaawo maaje zum meere kadin nde walaa maana? A za zavvita nastirgal jaarayngal ma nggendam kexuzam? To non, Yeesu woni laawol! Yeesu anndinii, “Mihin woni nastirgal; wnastirzo am fuu hisay. O nastay nder nden o wurtoo, nden o heva o dura” (Yohana 10:9).
Wovve e ngazane ko a tammaaki? Sumpo maaza luggaa kadin ngo nafataa? E zum nannda bano gozzo e xoxane? To non, Yeesu woni laawol! Yeesu wi’i, “Mihin woni gaynaako mo goonga. Gaynaako goonga sooray balze muum ngam baali muum. Mihin woni o’on zon gaynaako; e mi anndi baali am kadin e zi anndi yam” (Yohana 10:11, 14).
A za numa ko jokkotoo vaawo ngeendam za’am na? A somii ngeendam maaza zam dow fiiji nyolayzi malla gazooji kire? A za numa wonnde sarde bano ngeendam walaa gozzum maana? A za yizi ngeezaa vaawo a maayii? To non, Yeeso woni laawol ngol! Yeesu anndinii, “Mihin woni fintuki e kadin ngeendam. O’on zon nuzzinzo e am yeezay,fuu e maayde maako; kadin moye fuu mo yonki nden e nuzzini e am maayataa” (Yohana 11:25-26).
Zume woni zatal ngal nden? Zume woni goonga? Zume woni ngeendam? Yeesu nootii, “Mihin woni zatal kadin mihin woni goonga kadin mihin woni ngeendam. Walaa jahoowo to Baaba maa tokkirii yam” (Yohana 14:6).
Weelo nanataa zum weelo kulol Jawmiraawo, kadin walaa no kaarira maa e Yeesu. Yeesu hanyum tan vamtata nyimre. Yeesu woni dammbugal yahuki ngeendam keewuzam. Yeesu woni hogoowo e gixoroowo mo tefaynoza. Yeesu woni yonki—nder duuniyaaru ndu’u e ndu yeeso. Yeesu woni laawol kisndam!
Daliila nanuki maaza weelo, daliila ko wazi majjuza nder nyimre,daliila ko wazi a faamataa maana ngeendam, ngam a senndaama e Jawmiraawo. Baybul e wi’a-en en ngazii junuuba en fuu,ngam non en senndaama e Jawmiraawo (Ikiliisanko’en 7:20; Ruumanko’en 3:23). Soynde nanata nder vernde maaza ngam ciya Jawmiraawo nder ngeendam maaza. En taga ngam tawreezen e Jawmiraawo. Amma ngam junuubaaji meezen, zi senndirii-en e sumpo ngon/gonndal ngal. Ko vuri halluki, daliila junuuba meezen wazay itten sumpo meezen e Jawmiraawo haa foroy, nder ngeendam za’am e zam yeeso (Ruumanko’en 6:23; Yohana 3:36).
Noye masala ka’a maagirtee? Yeesu woni zatal ngal! Yeesu hoosi junuubaaji meezen dow Muuzum (2 Korintiyanko’en 5:21). Yeesu maayu ngam meezen (Ruumanko’en 5:8), o hoo’I elte kaandunoo-en koo’en. Vaawo baalze tati, Yeesau finti to maayde, non warti jaalagal Maako dow junuuba e maayde (Ruumanko’en 6:4-5). Ngam zume wazani non? Yeesu e hoore Muuzum nootii xamol ngol zon: “Yidde vurdunde xavvataako non, ngam O soori baalze Maako ngam gixoraave Maako” (Yohana 15:13). Yeesu maayu ngam enen ngeezen. To en nuzzinii e Yeesu, javuki maayde Maako zum njobdi junuubaaji meezen, junuubaaji meezen fuu njaafaama kadin zi ilnaama. Nden keveten kaarnen weelo kulol Jawmiraawo meezen. Nden giiteeli zin njamnetee. Nden keven ngeendam keewuzam. Nden annden higo meezen mo goonga e gaynaako mo goonga. Nden annden ngeendam gozzame zon vaawo en maayii—ngeendam pintuzo zam foroy e Yeesu!
“Nde Jawmiraawo yizi duuniyaaru o hokkitiri Viyiiko tan, ngam nuzzinzo e Maako fuu lallataa amma e heva ngeendam duumiizam” (Yohana 3:16).
A havvii niyya dow Yeesu ngam ko njannguza zo’o? To non, kusu nyo’’u dow "Mi javii Yeesu Almasiihu hannde " dow pezel to les.
English
Zume woni siri Kisndam / laawol Kisndam?


text:
So wuro woodi e Muritani, ngo yimɓe fof kawri yahrii caggal, ko Kayhayɗi. Ƴeewaa tan, wuro ɓurngo mawnude to worgo leydi ndii, « wonnoongo kapitaal Fuuta, kapitaal ndema Muritani hannde » (Teen Yuusuf Gey) ina jogii daartol mawngol e kattanɗe keewɗe. Ko e maggo ekkol idii sompeede e Muritani e hitaande 1898, ekkol kebluɗo jagge garwaniije leydi ndii, kam e njuɓɓudi tafiindi e mahaaɗe goɗɗe gila e darorɗe teeminannde ɓennunde ndee.
Caggal ɗum ko puɗɗagol mbaylaandi e compugol toon ɗatirka e kirsirde ɓuuɓnaande (abattoir frigorifique), kam e udditgol Ekkol Ngenndiijo Heblo e Ganndingol Ndema (ENFVA – biyetenooɗo Ekkol Jagge Dowri, caggal ɗuum Nokku Ganndingol Ndema).
Kayhayɗi idii gure daande maayo Senegaal fof jogaade kanndaa e opitaal, ko e gidiiɗe kadi dañde kolees. Kanngo kadi idii dañde santaraal kuuraa e resoo ndiyam ceniɗam, e gaawi nawooji waameeji toɓo. Ko ɓuri heen heewde, waɗi ɗum ko neɗɗo mawɗo mo hono mum weeɓaani, mo yimɓe fof ciftorta, so Yuusuf Koytaa, gonnooɗo depitee-meer wuro ngoo, waɗti ɗum tiimtorgal, ɗo hooreeɓe leyɗe e depiteeji leyɗe goɗɗe, naatataano Muritani njettaaki : persidaaji Ahmadu Ahijo mo Kamaruun e feebariyee 1967 e Hamaani Njoori mo Niiseer e abriil 1967 e Leopool Sedaar Senngoor mo Senegaal.
Ɗum jiidaa e parlemaateeruuji Farayse e Mali e mee e desaambar 1966. So won nokku maantinɗo e Kayhayɗi foti innireede neɗɗo, oon neɗɗo foti wonde ko Yuusuf Koytaa sabu golle o gollii e Kayhayɗi ɗee. Wuro ngoo jokkii maantinde haa e joofirɗe kitaale 70, e gardagol depitee galo, hono Abdul Asiis Bah, baɗnooɗo ngalu mum e nafoore cukaagu nokku oo e nafoore wuro softunoongo to bannge pinal, haa ko denndaangal naalankooɓe e yimɓe coftal ɓalli (haa arti noon e mbiruuji) diiwaan oo fof, kala heen jiɗɗo heɓde daraja, maa ara Kayhayɗi. Aareen Ndiyam Jeeri yahiino haa wonti hajju mbiruuji. Oon sahaa, kapitaal Gorgol ina heewnoo faayida : wuro ngoo ina yooɗi, ina waɗi golle, ina waawi jaɓɓaade, ina heewi muñal. Abdul Asiis Bah (potɗo innireede Liisee oo) addii ɗoon jom suudu Ngartaa Tommbalbaay, persidaa Caad, e hitaande 1974, koɗo teddungal hiirde pinal nde yejjittaake to nokku Peyrissac. O wiyetenoo ko Neene Jallo ; ko kanko inniraa kootone ɗe rewɓe Kayhayɗi korsinnoo no feewi. Galleeji keewɗi ngummiima e diiwanuuji Muritani goɗɗi walla e leyɗe saraaji, walla Magreb, walla Orop, walla Liban, ngari, koɗi Kayhayɗi ngam julaade (Galleeji Eliyaas en, Laarusi en, Alami en jeeyatnooɗi bagi) walla pinal e naalankaagal (Aali Naar, Busfiya e Saytu e njulaagu e Saaluuji Sinemaa). Jibinannde ɗii galleeji gummiiɗi nokkuuji goɗɗi, ngontii ɓiɓɓe Dimmbee laaɓtuɓe. Yeru mum ko yarham mum doktoor Abdallaahi Seytu, janngunooɗo jaŋde leslesre to Kayhayɗi, jokkoyi haa heɓi seedantaagal doktoor, arti wuro cukaagu mum, gollori heen kellifuya e ñeeñal, Kayhayɗinaaɓe fof ina ceedii, ina keɓtinani mo ɗuum. Nde o sankii, o ubbaa e Kayhayɗi. So wuro ngoo innirii mo opitaal mum oo, maa waɗ ko haani.
Kaawis ! Duuɓi capanɗe tati hikka, Kayhayɗi nana yahra caggal, gila tan nde kominaaji cosaa. Tawi noon, e nokkuuji goɗɗi, joomum en kuutoriima ɗum ngam ƴellitde gure mum en, Kayhayɗi kañum ina ɓeydo ñifde. Kayhayɗi wontii jinnde mawnde ; kala nde ili, ko musiiba, sabu koɗnugol yimɓe ɓee e nokkuuji ilooji… Ekkol ndema gonnooɗo faaro wuro ngoo, rappii. Nokku Ngenndiijo Wiɗto Ndema (CNARADA) wontii dunndu leɗɗe; kanndaa ɗo laaɗe njuurotonoo laabi nay yontere e kitaale 1980, tawi heen ɗiɗi ko Air Senegaal, wontii lappol jawdi ooroori; Liisee Kayhayɗi, gooto e liiseeji ɓurnooɗi yuumtude e leydi hee, hay kañum jaastii hannde.
Hol ko saabii kaa ngonka ? Dalillaaji ɗii ina keewi, kono ɓurɗo teeŋtude oo ko golle laamu nguu, ɓurɗe laaɓtande en e yonta laamu Maawiyya, sibu ko kanngu yeebii wuro ngoo, sibu anndireede wuro ngo turataa keeci. Laamu nguu darii e ñifde ngo, ngu fuɗɗorii egginde huunde e sarwisaaji to Eeleega, ko nanndi e Ñaawirde, ngu uddi ENFVA, ngu addi militeer en yo kiiɗ sukaaɓe maggo, ngu addi polis dewɗo e yimɓe ina fiya ina weñcita. Haa e ñalawma hannde oo, beeli yimɓe kala ko owɗi, sibu piggal e koyeera e taccingol huunde e ɓiɓɓe wuro ngoo, ko nanndi e Baaba Galle Woon (Yo Alla yurmo mo, yaafoo mo), ko wayi no Abdul Tuure walla Habiibu Ñaŋ (piyoowo mburu, mo hay gooto waawaa lomtaade, yo Alla yurmo mo, yaafoo mo). Hannde Kayhayɗi woni nehaande hare ndimaagu e nuunɗal…”
Ɗumɗoo ko taƴre e winndannde Buubakara Jagana e Siree Bah wonɓe to Pari mbinndunoo ñalnde 22 ut 2013. Sikke alaa, ko heɓtii Kayhayɗi koo, ko ɗuum heɓtii gure daande maayo ɗee kala : Rooso, Ɓoggee e Sehilbaabi fof. Ɗum noon, bone so tintaama puuyii. Yontaaɓe e jannguɓe nokkuuji ɗii ina poti yuurnitaade kaa ngonka, ndaroo hakke baawɗe mum en, ngam wuurtinde ɗee cahe mawɗe.
Taƴre e winndannde Buubakar Jagana e Siree Bah
Fulo : Bookara Aamadu Bah


text:
besdugol cakkatiingol ( pulla )
( pulla )
2018-05-21
QUR’AANAARE Teddunde Maniniraande E Haala Fulfulde
( pulla )
2016-08-06
Abdullaah ibn Umar kertoi, että hän kuuli Allahin Lähettilään sanovan: "Islam on rakennettu viidelle (perustalle): Todistukselle, että kukaan ei ole palvonnan arvoinen paitsi Allah ja että Muhammed on Allahin Lähettiläs, suorittaa rukous, antaa zakah, pyhiinvaellus Taloon ja paastota Ramadan." (Ilmoittanut Bukhari ja Muslim)
( pulla )
2016-04-27
yewtere pular: sabuuji duudugol rewbeben ka yiite. ko atetee landetoyeede gnande dargal ko fii toogneden e hakkeejidin. gurdandan ko haa seeda. mayde no jogii deddere.
( pulla )
2016-04-27
gila alquraana on jippi haajooni hide woni hinode wonirnoonon, de duytaaki, de beydaaki, de mettitaali yimbeben. Ko Alla woni ko jippini alquraanaareden ko kanko reenatade. Gandeden fow noka alquraana.
( pulla )
2016-04-27
Iwdi makko. Ko woni Haafiz. Lasli makko. Jibinande makko. Wumugol imam bukhaari e artugol gite makko. Fuddagol makko dabbugol gandal. Karamokoobe makko. yeru hadiis ko o hunjji. Imam bukhaari no jogi buri deftere wootere. sabu wallifagol makko deftere makko wieteede sahiihul bukhaari.
( pulla )
2016-04-27
no jeyaa e wondaydhi e gagnanaadi: bonugol jikke e yimbhebhen, jokkitagol wirtaareeji yimbhe, saakutugol pergutte. No jeyaa e sabuuji gagnanaadi: gaygu e konnaagu, faale teddugal, mawnintinaare, haawagol hooremun, kulol reedu. jeego naatoyaye yiite ado gnaaweede.
( pulla )
2016-04-27
islaamuon no landii en labbhingol berdeden e gnabbeeli gnolnaydhide. no jeyaa e gnabbeeli berdeden: gaygu, konnaagu.islaamu on no faadanii en yo en wonu mofte laabhudhe, mofte hentiidhe hentodirdhe. ko gagnaneedidin woni neene nawnaajedhen, ko gun woni ko warata bherdedhen.
( pulla )
2016-04-27
Alla no manti yimbhe bhe himme toowudho. toowugol himme woni malal mangal. Alla rerdhinii yimbhebhen adodirgo e wadhugol moyyere.
( pulla )
2016-04-27
sarti arano on ko niisugol. sarti dimmo on ko fodu Allah wondema o artata e on bakkaatu. sarti tammo on ko iwugol(tertagol) e on bakkaatu. sarti nayabo on ko jonnutugol yimbeben hakkeeji mabbe din
( pulla )
2016-04-27
yewtere e haala pular: Nooneeji fitna. Fitna gurdan e mayde. Fitna gorko ka sonnaajo makko on e biddo makko on e jawdi makko din. Fitna seedugol julbeben. Fitna gaburu. Fitna laamu e jaahu.


text:
1
Haala dammbe Iisaa
1Dammbe Iisaa Almasiihu, taanii Daawuuda, taanii Ibarahiima, annii:
2Ibarahiima rimi Isiyaaka,
Isiyaaka rimi Yaakuuba,
Yaakuuba rimi Yahuuda e miɲiraaɓe mum,
3Yahuuda rimi Fares e Sera, ɓee ngoni ɓe o rimdi e Tamara,
Fares rimi Hisuruuna,
Hisuruuna rimi Aram,
4Aram rimi Aminadaabu,
Aminadaabu rimi Nasuuna,
Nasuuna rimi Salmon,
5Salmon rimi Bo'es, oo woni mo o rimdi e Rahab,
Bo'es rimi Obed, oo woni mo o rimdi e Ruut,
Obed rimi Yessa,
6Yessa rimi Daawuuda kaananke oo.
Daawuuda rimi Suleymaana, oo woni mo o rimdi e debbo ɗalaaɗo Uriya,
7Suleymaana rimi Robo'am,
Robo'am rimi Abiya,
Abiya rimi Asa,
8Asa rimi Yusafat,
Yusafat rimi Yoram,
Yoram rimi Ujiya,
9Ujiya rimi Yotam,
Yotam rimi Akas,
Akas rimi Hejekiya,
10Hejekiya rimi Manaasa,
Manaasa rimi Amon,
Amon rimi Yusiya,
11Yusiya rimi Yekuniya e miɲiraaɓe mum.
Ɗum hawrii e jamaanu nde Yahuudiyankooɓe konaa so naɓiraa Baabila ndee.
12Caggal ɓe konaama ɓe naɓaama Baabila,
Yekuniya rimi Salaatiyel,
Salaatiyel rimi Jorobaabel,
13Jorobaabel rimi Abihuda,
Abihuda rimi Eliyakim,
Eliyakim rimi Ajora,
14Ajora rimi Sadok,
Sadok rimi Akim,
Akim rimi Eliyuda,
15Eliyuda rimi Eliyaajaru,
Eliyaajaru rimi Mattan,
Mattan rimi Yaakuuba,
16Yaakuuba rimi Yuusufu, jom suudu Mariyama,
Mariyama woni inna Iisaa noddirteeɗo Almasiihu oo.
17No dammbe ɗee njokkondirta iwde Ibarahiima faa yottii Daawuuda, jamaanuuji sappo e nay hawrata, iwde Daawuuda faa yottii nde Yahuudiyankooɓe konaa naɓiraa Baabila, jamaanuuji sappo e nay hawrata, iwde nde Yahuudiyankooɓe konaa naɓiraa Baabila faa yottii Almasiihu oo, jamaanuuji sappo e nay hawrata.
Haala pinaaɗe Iisaa Almasiihu
18No Iisaa Almasiihu finiri annii: Mariyama inniiko oo yo cabbaaɗo Yuusufu, kaa fade makko suddeede, Ruuhu Ceniiɗo waɗi mo cowiiɗo. 19Yuusufu cabbuɗo mo oo yo neɗɗo pooccitiiɗo, ana waɲi hersa makko, miili yaltude e cabbugal ngal e cuucuukka. 20Nde o miili ɗum ndee, malaa'ika Joomiraaɗo wari e makko ley koyɗol, wii mo:
—Aan Yuusufu, taanii Daawuuda, pati hul ɓamde Mariyama, sabi ɓinngel o saawi ngel e Ruuhu Ceniiɗo iwi. 21O riman ɓiɗɗo gorko, inndiraa mo Iisaa. Sabi oon hisinan yimɓe mum e luutti mum'en ɗii.
22Ɗum fuu, ɗum waɗii yalla haala ka Laamɗo yottiniri annabaajo oo kaa ana tabita nde oon wii:
23«Surba oo ɓaman reedu,
rima ɓiɗɗo gorko,
oon inndirte Immaanuwel.»#1.23 Esaaya 7.14
Maanaa innde ndee yo: «Laamɗo ana wondi e meeɗen».
24Nde Yuusufu fini ndee, waɗiri no malaa'ika Joomiraaɗo oo wiirunoo ɗum nii. O ɓami Mariyama, 25kaa o reentaali e mum faa ɓeyni ɓiɗɗo gorko. Yuusufu inndiri oon Iisaa.


text:
Senegaal ɓooyii waawde football, ɓooyii ko foti addude kup e aduna he fof, haa teeŋti e kup mo afrik o.
kono noon poromleem o wonnoo ko e renndo ngo, kamɓe fettooɓe ɓe ko ɓe ɓooyɓe waawde golle maɓɓe e kala yonta, tabaara’Allaahu. Poromleem o woni fawde hoore mum e sadakuuji e yoga e duwawuuji keertinaaɗi, renndo ngo wuurde ɗiin jeddi e nguun ňawaagu ɓerɗe.
So tawii hirsude nayi e gelooɗi walla e sakkaade kaalis e kaŋŋe ina adda kup e leydi ma aan biyoowo noon o sakkano ɗum leydi ma – senegaal ko senegaal ma, a yiyii ko ina rokka ɗum kawgu ngu aduna fof maayanta, ko haɗat ma waɗan’de ɗum leydi ma ?? ngartaa njooɗo-ɗaa.
Ellee aan kaaloowo ɗum o, a wonaa ɓiɗɗo leydi, mate a jeyaaka e leydi ndi, haa a waɗantaa leydi ma ko ɓamtata ɗum tawde a anndii ɗum ?
Kala mo fawaani ko daňetee e aduna e mbaawka mum kanum hoyre mum, yo anndu aduna o wiyataa mo ar ndah.
Aduna o noon ina waawi accude mo omo foofa e mum.
Senegaal kodde ma ndufi e kosam ma
Hol ko ɓuri welde leydi hooloo ɓiɗɗo mum waɗa ɗum kebloowo(anterneer) kippu mum.
Ko alaa e sago leydi ndi naatana waawde joganaade hoyre mum geɗe mum, football ko e geɗal ngenndiwal jeyaa, ɓiɗɗo leydi ko yiɗanta leydi mum ko goɗɗo waawaa yiɗan’de ɗum leydi ndi golle tan addi ɗum e mum.
Miin dee mi ɓooyii yiɗde yo joom boru loppu boru mum, ko ɗuum ɓuri mi hoolnaade e janano loppana joom boru boru mum.
SENEGAAL YIYTII DAMAL
Senegaal ɓooyii waawde football, ɓooyii ko foti addude kup e aduna he fof, haa teeŋti e kup mo afrik o.


text:
Ɗerol Yahaaya ɗiɗaɓol
Habaru dow ɗerol ngool
Yahaaya ɓii-Jebede, aahiijo Iisa *Almasiihu winndi ɗerol ngool yahde he goonɗinɓe Iisa *Almasiihu. Daliila binndol ɗerol ngool woni fooɗude noppi goonɗinɓe Iisa *Almasiihu dow jannginooɓe fiilotooɓe nder gure no ekkintina himɓe. O winndii ngol duu ngam wi'ude ɓe, tabbitol hidde nder mbuurnam maɓɓe no wooɗi sanne. O holli ko goonga e hidde tokkodirta.
Ko winndaa nder ɗerol ngool :
Cannooje (1-3)
Mbuurnam nder goonga e hidde (4-6)
Pooɗol noppi dow jannginooɓe fewreeɓe (7-11)
Baynodirol (12-13)
1
Cannooje
1
Miin, ardiiɗo hawriine goonɗinɓe winndi ɗerol ngool fa'ude to mooɗon, onon hawriine goonɗinɓe Iisa *Almasiihu nde Alla suɓii, onon tedduɓe hano debbo dimo he ɓiɓɓe mum.*
Miɗo sanna on, onon giɗaaɓe am goonga e goonga. Hanaa miin tan hiɗi on, annduɓe goonga ɓeen fuu no ngiɗi on, 2
ngam goonga oon no wondan he meeɗen, o duumoto duu hakkune meeɗen faa abada. 3
Moƴƴere, yurmeene he jam Alla *Baabiraawo meeɗen he Ɓiyum Iisa *Almasiihu no ngonda he meeɗen faa abada nder goonga he hidde.
Mbuurnam nder goonga e hidde
4
Mi nani belɗum sanne wakkati nanunoomi ko nder mooɗon woɓɓe tokkiri goonga e goonga hano no *Baabiraawo tilsiniri en ɗum nii. 5
Joonin, onon hawriine goonɗinɓe, miɗo ŋaaro on, ngiɗodiree. Ko mbinndananmi on ɗum hanaa tilsinoore heyre, amma ɗum tilsinoore ɓooynde, nde keɓunooɗon illa arannde.† 6
Ndaa ko woni hidde nii : tokkude tilsinooje Alla. Wuurude nder hidde, ɗum woni tilsinoore nde nanuɗon illa fuɗɗorde. 7
Ngam majjinooɓe heewɓe cankitake nder duuniyaaru. Ɓe njaɓaay wi'ude ko Iisa *Almasiihu laatake neɗɗo. Laatiiɗo hano maɓɓe fuu, kam duu no majjinoowo, joomum no ganyo-Almasiihu. 8
Paddee ko'e mooɗon to golle ɗe min ngaɗani on ɗeen mbonu, keɓon baraaje ɗuɗɗe. 9
Sabu neɗɗo fuu boɗɗiiɗo laawol *Almasiihu faa ɓeydi ko tawaaka dow maggol, joomum heedanaa Alla. Jooɗiiɗo dow maggol fuu, joomum heedani *Baabiraawo he Ɓiyum. 10
Neɗɗo fuu garɗo to mooɗon, se nii no waajoo ko walaa dow laawol ngool, to mbernee mo nder ɓaadeeji mooɗon, to baa njaɓɓitee mo. 11
Ngam jaɓɓitiiɗo mo fuu, hawtidi he makko nder golleeji makko bonɗi.
Baynodirol
12 Ko kaanumi haalande on ɗum no ɗuuɗi, mi hiɗaa winndande on ɗum dow ɗerol. Amma miɗo habbiti ngam warde to mooɗon kaalden hunnduko e hunnduko, ngam welwelo meeɗen huuɓa.
13
Goonɗinɓe hawriine nde Alla suɓii gom,‡
giɗuɓe on wonɓe ɗo no njewta on.


text:
Hol no diiwanuuji Fuuta poti ? Fuutaaji ɗii ko nay (4) : – Fuuta Tooro ; – Fuuta kiiɗndi walla Kiinngi ; – Fuuta Maasina e – Fuuta Jaloŋ. Tesko-ɗen noon ina woodi Fuuta Jeeri. Oon nokku wonnoo ko to diiwaan Haayre Ngaal feewde to wiyetee Rgeyba en nder leydi Muritani.
Hol no diiwanuuji Fuuta poti ?
Fuutaaji ɗii ko nay (4) :
– Fuuta Tooro ;
– Fuuta kiiɗndi walla Kiinngi ;
– Fuuta Maasina e
– Fuuta Jaloŋ
Tesko-ɗen noon ina woodi Fuuta Jeeri. Oon nokku wonnoo ko to diiwaan Haayre Ngaal feewde to wiyetee Rgeyba en nder leydi Muritani.
Nokku mo koɗ-en oo hol e Fuutaaji ko o woni ? Hol diiwanuuji muuɗum e keeri ɗo o haaɗdi e leppi piiletenooɗi e mum hanki ?
Nokku mo koɗ-ɗen oo wiyetee ko Fuuta Tooro, diiwanuuji makko ko jeenay (9)
Diiwaan Demmbankaani to bannge fuɗnaange haa diiwaan Dagana to bannge hirnaange.
Diiwanuuji Fuuta Tooro ɗii ko ɗiiɗoo : 1. Damga; 2. Ngenaar ; 3. Booseya ; 4. Hebbiyaaɓe ; 5. Yirlaaɓe; 6. Laaw; 7. Halayɓe ; 8. Tooro ; 9. Dimat ;
Keeri diiwanuuji ɗii ko nii lelorii :
1. Keeri Damga : To bannge Muritani, Damga tuggi ko e Saŋe Loobaali to fuɗnaange e to Siiwre to bannge hirnaange. Kala gure gonɗe e ooɗoo nokku njeyaa ko e Damga ;
To daande maayo bannge Senegaal, Damga tuggi ko e Njorol, innde caaɗngol hakkunde Demmbankaaji e Seeruga haa ɗo wiyetee Cempeŋ.
To bannge Senegaal jeeri worgo, Damga ko ɗo wiyetee Boñnjiiji, (Boñnjiiɗi ɗii ko tati) haa yettii caaɗngol Siñcaan Siñtu Garba, haa fayi lewe Damga, bannge worgo.
Tesko-ɗen ina woodi e diiwaan Damga hee ɗo wiyetee Lowre. Ndeen taƴre tuggi ko e Boñnjiti fuɗnaange haa ari e Ɓokkal bona laalo, hakkunde Haawre e Semme to bannge hirnaange. To bannge worgo, Lowre yehii haa Duɗe bagge, Lowre seerti e Damga ko hedde hitaande 1920. Ko njeslaari Abdul Salaam to bannge lempoo wonnoo. Won wiyɓe kadi haa hannde, Lowre ko njeenaari ɓiy Abdul Salaam Kan ina wiyee Buuna Kan nde heɓi Certificat d’Etudes Primaires ndee.
2. Keeri Ngenaar ko nii ciforii : To Bannge Muritani, Diiwaan Ngenaar tuggi bannge fuɗnaange ko « Yuman Yire », ari haa e Jowol rewo, haaɗi ɗoon. To bannge Senegaal, daande maayo, Ngenaar ƴetti ko e Cempeŋ haa ari e Wuro Gaawol.
To bannge Senegaal Jeeri worgo, o tuggi ko e Caaɗngol Siñcaan Siñcu Garba faade Lewe Ngenaar haa ari e wuro Ɓokki Jawe to bannge hirnaange.
3. So tawii ko keeri Booseya : To bannge Muritani tuggi ko e Giray rewo haa Neereyel, hakkunde Woolum Neere e Woolum Haataar. To bannge Senegaal daande maayo, Booseya tuggi ko e Siñcu Jam Jooro haa bannge worgo Neere Waalo. To bannge Senegaal jeeri worgo, diiwaan oo tuggi ko e Duga sara Ɓokki Jawe haa ɗo wiyetee Koylel Tekke sara Jaaba.
4. Keeri Hebbiyaaɓe : Tesko-ɗen ooɗoo diiwaan Hebbiyaaɓe ɓuri famɗude e diiwanuuji Fuuta Tooro fof.
To bannge Muritani, diiwaan Hebbiyaaɓe tuggi ko e Woolum Haataar, o haaɗi ko e Bagodin, so tawii nanngu-ɗaa ko kallu tan hakkunde Kayhayɗi e Ɓoggee. To bannge daande maayo Hebbiyaaɓe tuggi ko e Rufi Aawdi o haaɗi ko caaɗngol Sawo Taato hakkunde Daawalel e Mbaañ. Tesko-ɗen haa hannde won e cuuɗi Mbaañ ngaskitinortoo ko Hebbiyaaɓe kono wuro ngoo kam woni e leydi Yirlaaɓe.
To bannge Senegaal jeeri, Hebbiyaaɓe tuggi ko e Jaaba Mawngo, oo haaɗi ko ɗo wiyetee Jammel Hebbiyaaɓe.
5. So tawii ko to keeri Yiralaaɓe : Tesko-ɗen Yirlaaɓe waɗi ko cuuɗi tati : Yirlaaɓe jeeri, Yirlaaɓe Alla yiɗi, waɗi ko Petenaaɓe. Heɓe njogii ɗoon taƴre tokosere ina wiyee Pende Njuru (Pende njurunaaɓe noon ko dewol yirlaaɓe) :
To bannge Muritani, so tawii ndew-ɗen ko e kallu hakkunde Kayhayɗi e Ɓoggee, Yirlaaɓe tuggi ko e Ñaabina haa addan maa e Garlol.
To bannge daande maayo, o tuggi ko e Mbaañ haa yettii « Wallaa Bele Ndeeni ». To bannge Senegaal jeeri worgo, Yirlaaɓe tuggi ko e Mboolo Aali Siidi haa ari e caaɗngol gonnongol hakkunde Siñcu Jonnge e ɗo wiyetee Mbummba
6. Keeri Laaw : To bannge Muritani, Laaw tuggi ko e Abdalla Jeeri haa Wabbunde sara Wocci. To bannge Senegaal daande maayo, Laaw tuggi ko e Abdalla Waalo haa Ɓokki.To bannge Senegaal Jeeri worgo, ko Mbummba haa Siñcaan Kogga walla Jeeri Kogga sara Jeeri Yugga (ɗoon noon ko wuro Sihsihɓe).
7. Keeri Halayɓe : To bannge Muritani, Halayɓe tuggi ko Ganki Baaba Duunde walla Ganki Jeeri haa Njorol ;
To bannge Senegaal daande maayo, ko Wusalaŋ haa Daara Halayɓe.To bannge Senegaal Jeeri worgo, Halayɓe njettoyaaki toon e humpito meeɗen ellee ko Laaw e Tooro keerondiri toon, woni Kogga e Doɗel.
8. Keeri Tooro : To bannge Muritani, Tooro tuggi ko Ŋoral Gidaala haa Ŋawle rewo ;To bannge Senegaal daande maayo, ko tuggude e Paate Galo haa Duwee ; To bannge Senegaal Jeeri worgo, tuggi ko e wuro Doɗel.
9. Keeri Dimat : Diiwan Dimat tuggi ko e caaɗngol Duyee haa jumaa Dagana. Calɗi fuɗnaange ɗii ngoni ko diiwaan Dimat, heen ɗi njeyaa, ɗi hirnaange ɗii ngoni ko e Waalo Barak.
Njaay Saydu Aamadu
Jangtii ɗum ko Dono Sam Paate
Kartal Fuuta Tooro. Ittaa ko e deftere “Florilège au jardin de l’histoire des Noirs Zuhur al Basatin” SHAYKH MUUSAA KAMARA


text:
Almaañ: Aminata Toure, suɓaama Cukko Hooreejo Suudu Batirdu
Amina Toure ko suka dewbo Afrikaanjo-Almaañnaaj, ko noon o innitortoo sabu ko Almaañ o jibinaa, ko toon ne o jeya, kono jibnaaɓe makko ko ɗanniyankeeɓe ko Mali ummii ɗanni toon to Almaañ. Ñalnde 28 Juko/Aout o naatii he daartol Almaañ. Sabu he ndeen ñalnde o suɓaama Cukko Hooreejo Suudu Batirdu e gootal e diiwe Almaañ (walla mbiyen Dowla) biyeteengal Schleswig-Holstein. He nder ɗiin suɓngooji ko kanko dañi toɓɓi 46 he nder daaɗe 69. Ko kanko woni Afriknaajo-Almaañnaajo gadiiɗo jooɗaade he ndeen ɗoon jappeere.
Hono no ɓiyɓe ɗanniyankeeɓe Afriknaaɓe jibinaaɓe Orop walla Amerik ɓee fof ni, Aminata Toure mahii ko e pinal jillondirngal. Pinal Almaañ ɗo o jibinaa o mawni ɗoo e pinal Afriknaawal ngal o tawri jibnaaɓe makko ngal. Kono o wiy, kanko o soklaani suɓaade hay gootal e majje he dow goɗngal ngal, o nootorto kamnje ɗiɗi kala. Ko ɗuum waɗi omo innitoroo Afriknaajo-Almaañnaajo.
Sabu iwdi makko won’de ɓiy ɗanniyankeeɓe, waɗi, o wiy, ene jeyaa e ko o yiɗi sippiraneede, ko yoo renndo Almaañ won udditiingo, kadi wona renndo potal. E wiyde makko so limoode Almaañnaaɓe ƴeewaama, ko ɓuri 20% njalti ko e ɗanniyankeeɓe. Ndeke noon ɗuum ene foti feeñde he dawrugol leydi he, sabu so ɗuum alaa hujjaaji keewɗi maa njoolo.
Aminata Toure janngi ko dawrugol (politik) e filosofi. O suka dewbo mo duuɓi 26 ko ganndiraaɗo cuusal e pellital sippiraneede jojjannde mum.


text:
Haalde nanee, waɗa yiyee, ɓuri haalde tan nanee. Kono waɗde tan yiyee, naftoree, ɓuri waɗirde haa yiyanee, mantoree. Ene gasa tawa hay so heewɓe paamii ɗuum ne, won heen kam heppuɓe arsuku, ene wiyee noon joom mum heewi wonde ko gujjo.
Nguyka ko kañum woni jahdiiɗo fenaande, geɗe ɗee kala dimo mo ɓinngu ngarmagu dogata e ɓanndu mum huɗortoo.
Alaa ko ɓuri bonde e faaytude hoyre mum, e yejjittde walla woppude ko wonnoo wiya ene ñeemtina ko wonaani. Haaɓnii e ɗuum, ko joom mum woni ko e noddude gacce e nokku mum. Holi ko saabii neɗɗo innireede Malal jooftinee e innde Baabooy mum Sammba, fawanee heen yettoode Gise, nde kala jibinaaɗo e galle mum en faarnortoo, nde kala nanɗo waasataa naamnaade mbele joom mum ko pullo walla boom jokkere fulɓe, ruɗtoo wiya hoore mum ngenndiyanke Pulaagu, Katante Pulaar, Giɗo leñol, Daraniiɗo pinal, Jiɗɗo hoore mum, ekn… ?
Ɓe njejjitii, walla tawa ɓe ngondi ko ɓe nganndaa wonde ɗee innɗe ko ɗe yimɓe wuurdaaɓe cifortoo baɗɗɗo ko nafata walla bayɗo no moƴƴi, ngam teeŋtinde laatagol joom mum yeru potɗo ñemmbeede.
Mbele innirooɓe noon koye mumen ɓee ko daraniiɓe ɓamtude Pulaagu, walla ko dariiɓe mbele ɓamtoroo Pulaagu ? Pulaar dee ene wiya, « mboɗo yiɗi Nulaaɗo kam jaraani bojji ». Tesko-ɗen kadi, huunde ina woodi, « wiyde mboɗo suusi, wiyde mboɗo waawi, ene waawi wonde goonga, kono so tawii ko woɗɓe mbiyi noon ɓuri yooɗde ». Sabu kaŋŋe tafataa hoyre mum, hay sinno ndimaagu mum ene softina tafoowo haa gooto fof yiɗa sinkoraade ɗum.
Kaalden goonga, daranaade Pinal, yiɗde Leñol jaraani nantinde tawde ko fotde. Haaliyankooɓe ɓee mbiyi ko « waɗ tan, ɗalaa haalee »,sabu neɗɗo fotaani waɗirde haa haala mum haalee, yo o gollo ko moƴƴi, ko nafata tan, mbele janngo, so o yiyaaka, o hattee. Al hajji Tijjaani Aan (yoo Alla ɓuuɓan ɗum) ene heewnoo siftinirde konngol « Leñol wonaa naafige ». Firti gollo tan, jaraani ko aɗa haala ko ngollataa koo. Kala meeɗɗo naftoraade ɗum maa waɗ feere haa annda golliiɗo ngaal gollal, e ngaan sahnga noon, maa haal haala maa.
Ceerno am Aamadu Sammba Demmbele wiyi ko hay huunde woto heppane. Huunde kala ko maa yonta tan nde waɗa. Tawde aduna ko ko yahata dartaaki, ko waɗi kala maa ɓennu, yaha. E ngaan sahnga, so tawii ko ko moƴƴinananoo, jibina neema e manooje, so tawii won no waynoo kadi, heddoo nimsa e pelooje. Ko wonaa ɗuum koo, enen fof eɗen nganndi, naange suuɗirtaake newre. So a wiyii aɗa suuɗira ndiyam mofde ɗum e naafki, walla e les wutte, njiɗɗaa tan ko leppinde hoyre maa.
Malal Sammba Gise


text:
Xamol
Jawmiraawo e woodi na? E zon ko hollata woodeende Jawmiraawo?
Nooto
Woodeende Jawmiraawo hollataake malla yeddee. Linjiila hollii dow doole njaven nuzzinen Jawmiraawo e woodi: “Kadin to nuzzinol walaa wazataako mbelnanen Jawmiraawo, ngam moye fuu garzo to Maako maa nuzzinii e Mo woodi kadin e mo warjoo zavvitirve-Mo e goonga” (Ibiraaninko’en 11:6). To Jawmiraawo yizno, O wanngayno tan O holla moye fuu O zon. Amma to O wazii non, walaa daliila nuzzinol kadin. “Nden Yeesu wi’i-mo, ‘Ngam a yi’I yam, nuzzinzaa; barkante’en ngoni ve’en ve ngi’aayi nden nuzzini’” (Yohana 20:29).
Taa boo hoositira, no laatii fuu, inke walaa ko hollata woodeende Jawmiraawo. Baybul wi’i, “duuniyaaji e saydake mawngu Jawmiraawo; asamaaji manii kuugal juuze Maako. Nyalnde fuu e ze mbi’a haala; jemmaare fuu e ze kolla anndal. Walaa haala malla wolde to ze nanaaka. Kondonde mavve mburtake toye fu under duuniyaaru, kalamaaji mavve haa keerol duuniyaaru” (Jabuura 19:1-4). To raarii koode, faamii njaajirka duuniyaaru, maandake kaayeefi tageefuuji, raaru mbozeengi mutuki naange—kuuje ze’e ze fuu kollii woodi Tagoowo bi’eteezo Jawmiraawo. To zi’I fuu kexaayi, to e woodi ko hollata Jawmiraawo nder vernze meezen. Ikiliisanko’en 3:11 wi’i-en, “…O tagii keerol nder verze worve.” Ton nder meezen en anndi e woodi wonnde sarde waroore vaawo za’am ngeendam duuniyaaru. En mbaaway ngedden anndal ngal e miijo meezen, amma wooduki Jawmiraawo nder meezen e hakkunde meezen yo laavzum. Fuu e non, Baybul barrake wooduki wovve ve njavataa woodeende Jawmiraawo: “Loviizo e wi’a nder vernde muuzum, ‘Jawmiraawo walaa’” (Jabuura 14:1). Nde ni zuuzal himve no taariha holli, nder fuu aade e nder fuu waytaare e nder fuu duuze nuzzinii woodeende gozzum bano Jawmiraawo, nden kam woodi daliila gozzum malla gozzo sabuzo nuzzinki kin.
To hawtii e daliilaaj baybul wadii dow woodeende Jawmiraawo, e woodi daliilaaji zi hakkillo yaadata. Arannde, e woodi daliila anndal wonuki. Ko vuri jogeeki dow haala wonuki kanjum woni Jawmiraawo ngam holla woodeende Jawmiraawo. Zum fuzzir e holluki Jawmiraawo yo “wooduki ki walaa vurki-ki.” Ngam maajum zum holli yeezuki vurii soynde yeezuki, ngam maajum ko vuri javeeki kanjum woni wooduki ko vuri zume fuu. To Jawmiraawo walaano, nden kam walaa no o laatoroo bano maako walaa, kadin no lurral no Jawmiraawo tinndiniraa.
Haala zizava kanka woni haala ko jokkoto to fii laatake. Haala to fii laatake hollii dow nde ni duuniyaaru e woodi tagdi boozndi, no wazi fuu e woodi Taguzo geeto. Misaalu, to Duuniyaaru meezen vadootirki maaru e naange xavvaakino mayilji teemezze malla wozzootirki ki non, ndu waawataano tawreeki kuuje ze yonki bano ndu woni jooni. To boo kuukon tagaakon kon sella peerootiron maakon xavvaaki sezza nder teemerre, laatoto kala ko yeezi fuu waatay. Ko sabata zazel purootin tagoo dow non wartay 1 nder 10243 (maana 10 e tokkira kowze 243). Vinngel tagdi go’ootel yusvira voze purootin miliyonji.
Haala tatava dow woodeende Jawmiraawo e inniree haala bannguka woodeende Jawmiraawo. Kala ko laatii fuu e woodi sababu maajum. Duuniyaaru ndu’u e ko woni woni nder maaru fuu zum daliila. Gozzum e zon laatiizum sababu gozzum yeeza. Fuu no ka tokkiraa fuu, no wazi fuu e woodi gozzum zum walaa daliila wooduki zum laatiizum daliila kala huunde fuu fena. Huunde nden zon nde walaa fuzzoode, kayre woni Jawmiraawo.
Haala nayava kanka innirtee haala dagaaki fii. Kala aade fuu nder vii Aadama e woodi gozzi keeri. Kala moye fuu e anndi mboozeengi e mbonndi. Waruki gozzo e fewuki e nguyka e kadin seluki fuu yizaaka hakkunde lenyol fuu. To, toye annduki mboozeengi e mbonndi xiwoy to naa to Jawmiraawo ceniizo?
Fuu e ko limtaa to dow, Baybul anndinii-en lenyol ngedday haalaaji laavzi e anndal Jawmiraawo nden ve tokka fewre. Ruumanko’en 1:25 wi’i, “Ve mbattira goonga Alla e fewre, nden ve mawnini nden ve njagganii kuuje tagaaze ve acci jowmu tagaale—mo gettooje ngoodani haa foroy. Aamiina.” Baybuwol ngol hollii dow wonnde dabare walaa nezzo caloo nuzzinaayi e Jawmiraawo: “Ngam iga tageeki duuniyaaru baawze Jawmiraawo ze mbanngaayi—Baawze maako ze foroy e tagdi vurdundi—fuu wannginaama ngam moye fuu annda, zum anndinee ngam nezzo taa wadda daliila ngozka” (Ruumanko’en 1:20).
Yimve e ngedda woodeende Jawmiraawo ngam haala kan “yaadataa e kiimiiyaaku” malla “ngam seyda walaa.” Haala goonga kan woni to ni ve njavii woodeende Jawmiraawo, doole mavve ve nana ka Jawmiraawo kadin ve tefa yaafuye to Maako (Ruumanko’en 3:23, 6:23). To Jawmiraawo e woodi, nden maa o xamtii’en dow kuuze meezen. To boo Jawmiraawo walaa, nden kam en ngazay fuu ko ngizzennaa e wannuki kiita Jawmiraawo dow meezen. Kanjum wazi semmbe yedduve Jawmiraawo e njogii nuzzinol tagdi tan—e ve nuzzini e gozzum naa Jawmiraawo Tagoowo. Jawmiraawo e woodi kadin moye fuu e anndi e mo woodi. Yeddoove dow woodeende Maako yo daliila ka holluki e Mo woodi.
Noye anndir’en Jawmiraawo e woodi? Enen Kirista’en en tabbitinii Jawmiraawo e woodi ngam nde weeti fuu e mbolwida e Maako. Enen en nanataa-Mo e Mo wolwama’en en, amma en maandoo e Mo wonndi e meezen, en nanay ardungal Maako, en anndi yiide Maako, en ngizi barke Maako. Kuuje gozze kevii’en to duuniyaaru ze en potaayi tinndinen to ngam baawze Jawmiraawo. Jawmiraawo e baawze muuzum reenii’en kadin O waylanii’en ngeendam meezen haa walaa ko nezzo wi’a to naa java nden yetta-Mo ngam woodeende Maako. Fuu ninhi fotaayi holla gozzo caluzo java huunde laavunde. Keerol ni, woodeende Jawmiraawo e javiree nuzzinol tan (Ibiraaninko’en 11:6). Nuzzinol e Jawmiraawo naa wazuki fii nder majjere nasta nder nyimre; zum zatal jamal nastirgal suudu laavndu to himve zuuzzve neevi e ndarii.
English
Jawmiraawo e woodi na? E zon ko hollata woodeende Jawmiraawo?


text:
“So Alla jolaama bonde e baañoowo, wuurtata e mum ko teko!” Baawɗe Alla ! Yimɓe ina ngoni e duko sabu tan Biraam duppii huunde e defte Maalikeeje ɗe o jooɓtorii dagnude njiyaagu, laamu Muritani ina nanngi mo ina yiɗi fawde e makko kuugal, annduɓe Lislaam ɗiɗo ina mbinndi ngam hollitde ko Biraam yooɓtorii ɗee defte koo ina woodi, fotde laabi tati sariyaaji ina ƴettaa ngam haɗde njiyaagu, … mbiy-ɗen yimɓe ina ngoni e ngoon duko, rajo Muritani ina yuɓɓina jeewte cemmbinooje njiyaagu.
“So Alla jolaama bonde e baañoowo, wuurtata e mum ko teko!” Baawɗe Alla ! Yimɓe ina ngoni e duko sabu tan Biraam duppii huunde e defte Maalikeeje ɗe o jooɓtorii dagnude njiyaagu, laamu Muritani ina nanngi mo ina yiɗi fawde e makko kuugal, annduɓe Lislaam ɗiɗo ina mbinndi ngam hollitde ko Biraam yooɓtorii ɗee defte koo ina woodi, fotde laabi tati sariyaaji ina ƴettaa ngam haɗde njiyaagu, … mbiy-ɗen yimɓe ina ngoni e ngoon duko, rajo Muritani ina yuɓɓina jeewte cemmbinooje njiyaagu.
Ko ñalnde 9 sulyee 2012, depitee biyeteeɗo Muhammed el Mustafaa wul Bederdiin, jeyaaɗo e parti biyeteeɗo Dental Doole Ɓamtaare (UFP) ƴetti konngol e nder asaambele ngam ñiŋde ndeen yeewtere waɗanoonde hanki mum to Rajo Quraana, ɗo bismanooɗo heen oo waɗi winndannde mawnde, ngam faamninde hol no njulaagu jiyaaɓe foti waɗireede. Kanko dipitee oo, o wiyi « waɗde binndanɗe walla jeewte paatuɗe e njiyaagu, tawi kadi huutorii ko jaayɗe laamu, ko huunde nde fotaani jaɓeede, caggal nde sariya Muritani harmini jiyɗingol ».
Ina gasa, so wonaano battugol hakkille ooɗoo depitee, yeewtere rajo ndee ɓennat tawa hay gooto waɗtaani heen hakkille. Ɗum noon ko haala makko kaa tintini heewɓe yeewtere rajo ndee waɗii. Ko ɗum addani fedde wiyeteende SOS-Esclaves yaltinde bayyinaango. Ina wiyaa heen : « ngal gollal jaambaraagal ina haandi e njettoor, sibu ngon-ɗen ko e renndo daɗaango ɗo njiyaagu tabitinirtee, dallinirtee Lismaam, ɗum noon waɗtaa huunde dagiinde. Ko goonga noon, caggal nde sariya karminoowo ngal gollal ƴettaa e hitaande 2007, ina wayi no jaaynude ngal ko yaɓɓude sariya. Kono, laamu hannde nguu, yondikinaaki e nooynaade denndaangal baɗe njiyaagu jiytaaɗe, nawaa ñaawoore, kono e ngu semmbina jeeyle dagnooje njiyaagu haa e nder jaaynirɗe laamu.
Tawi noon, wonaani hay lebbi tati ko laamu nguu holliti mettere mum mawnde, sabu terɗe fedde IRA ina nduppi defte laawol Maalik, sibu maɓɓe mettinde ko won ɓeen yimɓe diine ndagni njiyaagu koo. Ɓeen hollitnooɓe mette e ngañgu, ellee ina mbelaa ɗee jeewte rajo cemmbinooje njiyaagu. Ina teskaa nii wonde jaaynirɗe laamu ina keewi bismaade e jeewte mum en, yimɓe dowlinooɓe njiyaagu kam e baɗe jahdooje heen, haa arti noon e ngañu kinɗe, e cemmbingol njulaagu njogoram, tawi woni les ɗumɗoo fof ko ngañgu nguru ɓaleewu».
Ko noon ne kadi APP mo Mesawuud wul Bulkeyri, hollitiri mettere mum e jeewte bayɗe nii «taƴooje enɗam, bonnooje ngootaagu ngenndi, sibu deggondiral majje e jaaynirɗe laamu ɗee, ɗeɓi wayde ko no yiɗde hollitde wonde, hay so tawii sariyaaji karminooji njiyaagu ƴettaama ne, haɗataa jiyaaɓe woodde, haɗataa yimɓe yeeyeede e jiyɗineede.»
Fedde wiyeteende IRA ndee, hono fedde Biraam ndee, yuɓɓinii diiño (sittiŋ) ɗo damal rajo Muritani ɗoo. Nde yaltinii kadi bayyinaango (15/07/12) ɗo nde hollitta weltaare mayre e ko Ahmed wul Ehel Dawud ittaa e golle mum koo, sibu « maa ɗum haɗ heewɓe fuuynude walla semmbinde golle njiyɗingol » kono kadi ɓe ɗaɓɓi nde gardiiɗo rajooji ɗii (Rajo Muritani e rajo Quraana) ndiiwtee, pawee kuuge. Ɓe kolliti weltaare maɓɓe e ƴettugol 54 almaami hardaane, sibu, e miijo maɓɓe « ɗuum maa wallit ustude ɓurondira gonngal hakkunde ceŋɗe renndo men ». Ɓe kolliti kadi weltaare maɓɓe e haala Doktoor Sheex wul Seyn wul Limaam, tergal Diiso Lislaam toowngo, nde wiyata wonde « alaa nafoore yiyi e janngingol ko laawol Maalik kaalata e njiyaagu koo ». Ko noon kadi ɓe « najiri nde ɓe njiyi Ahmed wul Ehil Daawuud jamma 14 sulyee to tele Muritani, sibu ɗum wayi ko no hollitde wonde kuugal ngal o fawaa ngal ko haa nanee boyi laawii na’i tan, kono jaayɗe dowla oo maa njokku jannginde njiyaagu hay so hardaneeɓe mbelaaka ». E bayyinaango ɓe njaltinnoo ñalnde 10/07/12, ɓe mbiyi heen « min njettii depitee Mustafaa wul Bederdiin sabu mum ñiŋde nder parlemaa too, ndeeɗoo winndannde haaleteende ».
Jeewtere rajo yooɓtoraande ndee, waɗnoo ko jamma 8 sulyee 2012, waktu 22ɓo to rajo Quraana. Jeewtoowo oo janngintunoo Muritaninaaɓe ko hol no yimɓe njeeyretee. E nder ɗuum, pelle daraniiɗe jojjanɗe aadee kollitii wonde « sariya winndere ndee ina haɗi haala mbaaka nii » sibu ko haala « njeddittooka aadeyaagal yimɓe, potndoowa aadee en e jawdi », ɗum noon, e wiyde maɓɓe « laamu Muritani yaɓɓii sariya winndereejo sabu mum yamirde jeeyngal cemmbinoowal niyaagu ».
Ko waawnoo heen wonde fof, Laawmu nguu ittii Ahmed wul Ehel Daawuud, baɗnooɗo yeewtere ndee, e poosto wonnoo oo, so disneteeɗo kalfinaaɗo ko faati e jaŋde lasliire to ministeer Geɗe Lislaam. Ina sikkaa ko haala yeewtere makko ndee itti mo. Ngu yantini heen kadi ƴettude 54 almaami, haradaneeɓe kam en fof. Kono kadi, balɗe seeɗa caggal ɗuum, baɗnooɗe yeewtere ina jarfa njiyaagu oo, bismaama to tele… Mbar wonaa yiɗde wiyde yimɓe, o ittiraa tan ko haa « nanee boy laawii na’i » ? Ina gasa tawa laamu nguu, hay so tawii haalaani, jaggiri yeewtere makko ndee, ko no huunde wallitoore wiyooɓe njiyaagu ina woodi e leydi hee. Heddii noon ko laamu nguu fotaani dartaade ɗoo, sibu ina wayi no ndeeɗoo yeewtere kam laɓɓinii Biraam, sibu nde goongɗinii ko o yooɓtorinoo Khaliil ɗee…
Muttaar
Hol ko heɓtii Rajo Muritani ?
Caggal jeewte Ahmed wul Ehel Daawuud to Rajo Quraana, cifotonooɗe no njeeygu yimɓe waɗirtee e duko jibinnoo, jooni kadi ina wiyee wonde Rajo Muritani haɗii Pulaar e Sooninke e Wolof haaleede e yeewtere yuɓɓinnoo, (kaawis !) yowitiinde e ngootaagu ngenndi. E oon emisiyoŋ, wiyaama wonde Rajo Muritani yamiri haalee heen tan ko ɗemngal Farayse e ɗemngal Arab. Jeertini yimɓe, ko won wullitiiɓe, ngoytii wonde meeɗaa nande ɗeen ɗemɗe ngenndiije tati ina kaalee e yeewtere « Ñalɗi ƴellitaare ngootaagu ngenndi »… Eɗum haawnii sibu e ooɗoo sahaa kadi Rajo Muritani woni ko heblude jaaynooɓe mum e ɗemɗe ngenndiije ɗee : jaaynoowo fof ina jannginee ɗemɗe ngenndiije keddiiɗe ɗee.


text:
Njabeeri ndi / njabeeje Ɗe
Njabeeri ko
Innde renndinnde
Njabeeri ina waawi ɓaggeede e fannu
Puɗol
.
Teelal Njabeeri ko Njabeeri, keewal mum ko njabeeje.
Firo
Njabeeri: ko basaale tokoose ,yeru: so a aawii gawri ndi fuɗii haa ndi tolniima e kopii ,ɓurta walla manka koppi, ko ndiin wi'etee njabeeri.
Ɓeydou firo woɗngo
Njabeeri e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Njabeeri e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Njabeeri
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Njabeeri
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Njabeeri


text:
- Fooyre Ɓamtaare (FƁ) : Sokna Kajjata Maalik, aɗa waawi haalande min maanaa Goomu depiteeji ngam ƴellitaare ɗemɗe ngenndiije ngu cos-ɗon he nder Suudu sarɗi nduu ?
Kajjata Maalik Jallo (KMJ) : Fooyre Ɓamtaare jaaraama rokkude mi fartaŋŋe faccirde banndiraaɓe ɓee geɗe ɗee. Oɗon nganndi sarɗiiji ndernderi Suudu nduu ina ndokki dipiteeji ɗii mbaawka tafde e nder suudu hee goomuuji ɗi eddaaji tati ceertuɗi. Edda gadano oo jeyaa ko e njuɓɓudi suudu nduu, ko goomuuji tuugiiɗi e pelle dawrugol, ko ɗiin goomuuji peññinta mbaydi politik suudu nduu. Lannda fof njogiika ko ina tolnoo e dipiteeji jeeɗiɗi fayi dow, ina jogii hakke sosde nguun goomu sarɗooɓe (groupe parlementaire). Lanndaaji ɗi ngalaa ndeen limoore ina mbaawi rentinde sarɗooɓe mum en, mbaɗa goomu ngootu. Dipitee ina waawi waasde jeyeede e hay goomu ngootu ; oon sahaa o wiyetee ko o winnditaaki (non inscrit). Edda ɗimmo oo, noddi ko “diplomasii”, ko goomuuji cehilaagal hakkunde dowla men e dowlaaji goɗɗi, yeru goomu cehilaagal Muritani-Farayse, walla Muritani-Senegaal ekn. Edda tataɓo oo, ko goomuuji fannuyeeji, yeru goomu kisal weeyo, goomu kisal coodoowo-kuutortooɗo, goomu ndeenka cellal ekn.
Eddaaji ɗiɗi battindiiɗi ɗii, ɗeɓi waade ko no cinnde ɗee, tafɓe ɗiin goomuuji taƴanta koye mum golle ɗe njiɗi waɗde, kono ko maa ardorde suudu nduu jaɓa goodaangal maɓɓe. Goomu heen fof ina farlinaa e mum jogaade sarɗiiji njuɓɓudi mum, adda doggol dipiteeji ciifɗi ina njeyaa heen, lelna bayyinaago mum politik, toɗɗoo yiilirde mum. Ko fawaade he ɗii sarɗiiji goomu nguu waawata heɓtineede. Feere sosde hono ɗiin goomuuji heewi ummoraade ko e depitee gooto ; oon hollita miijo ngoo musiɗɓe woɗɓe ; jaɓɗo kala innde mum winndee heen, ɓe timmitina sarɗiiji daɓɓaaɗi ɗii. Ko oo fannu goomu dipiteeji ngam ƴellitaare ɗemɗe ngenndiije sosaa. Ko miin addi miijo ngoo, e nder beetawe gooto ndañ-mi siifooɓe ko ina rokka mi mbaawka tafde goomu nguu. Ɗuum waɗnoo ko ñalnde 31 saawiyee 2020, kono ko e ɗee balɗe min keɓi yamiroore ndee.FƁ : Holi faandaare walla paandaale taƴanɗon nguu goomu ?
2. FƁ : Holi faandaare walla paandaale taƴanɗon nguu goomu ?
KMJ : Paandaale goomu nguu ko ɗeeɗoo : 1. ƴellitgol e laawɗingol ɗemɗe ngenndiije ɗee ; 2. naattingol ɗemɗe ɗee he nder tippudi nehdi e jaŋde leydi ndii ; 3. kuutoragol ɗemɗe ɗee he nder ceŋɗe nguurndam leydi ndii kala. Jamminorde (tiitoonde) goomu nguu ko “Naatnaatondiral - Ɓamtaare – Jam renndo”.FƁ : Holi mbaawka goomu nguu jogii e hol to golle maggu tuugnotoo ?
3. FƁ : Holi mbaawka goomu nguu jogii e hol to golle maggu tuugnotoo ?
KMJ : Ko adii fof, goomu nguu ina ƴooga semmbe mum e doole Suudu sarɗi nduu. Depiteeji ko hoolaaɓe ɓesngu, jooɗaniiɓe ɗum, ko ɓe joom en hurum en. A ɓe njogii mbaawka eɓɓude sariyaaji e ɓenninde ɗum en, so keewal suudu nduu jaɓii. So ɗum yawtii, golle goomu nguu gadane, ko hirjino feewde e depiteeji ɗii e koye mum en, ko hirjino feewde e gofornoma oo (laamu nguu). Ɗum noon, goomu nguu, heen bannge, ina sokli semmbineede to bannge ɓesngu nguu ; to bannge goɗɗo oo, maa ngu wallit pelle pine darinooɗe gila hanki e hecci hanki ɗee, ngam ƴellitde ɗemɗe ɗee. Goomu nguu maa waawu jokkondirde e sarɗooɓe afiriknaaɓe jogiiɓe ndeen yiɗde fof, ina waawi wallikinaade kala juɓɓule e kala geɗe ɗe luutondiraani e doosɗe leydi ndii.
Fooyre Ɓamtaare


text:
Ɗuum na toɗɗii huunde e kabaruuji jahooji e internet, ɗi yimɓe heewɓe lollinta e nder dente nannduɗe e Facebook walla WhatsApp ekn. Yeru, ndeeɗoo winndannde wiyoore wonde to leydi Sawuud « annduɓe ñaawii wonde debbo ko jawdi muuyninoori, kono wonaa « aadee » » (DES SCIENTIFIQUES ADMETTENT QUE LA FEMME EST UN MAMMIFÈRE, MAIS PAS UN « HUMAIN »). Wonaa ko ranwi fof muuɗee !
So a janngii ndee winndannde saaktaande e lowe internet keewɗe, aɗa waawi sikkude ko ɗum huunde woodnde, sibu no janngtoraa nii, wayata ko no joom mum en ƴoogi ko ɗo henii, ɓe mbaɗdi heen kadi nate, ellee ko joɗnde ñaawoore ndee woni ɗoon. Ngannden tan ooɗoo kabaaru ko jalkitoore, o woodaani, no yoga e kabaruuji jahooji e internet, ƴoogaaɗi e « kolce bamɗi ».
Daliilu o woodaani, o idii saakteede ko e lowe internet ganndiraaɗe jalkitgol (parodie) baaɗe no « worldnewsdailyreport.com » hade lowe goɗɗe ganndiraaɗe mawninde kabaruuji ɗi ngoodaani lollinde mo, yeru « journaldemourreal.com » to Kanadaa (jaaynde njalniika) walla « el-manchar.com » to Alaseri.
Ɗum noon banndiraaɓe ɓee, yo njuurnitto no feewi binndanɗe njiyata e internet haa teeŋti noon e Facebook walla WatsApp ekn, hade mum en sarde ɗum en.
Fooyre Ɓamtaare